08. avgust, 2020.\nU nedelju su na programu svi mečevi 3.kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos dva izuzetno zanimljiva susreta, Mačva – Crvena zvezda i Partizan – Javor Matis.\nMAČVA – CRVENA ZVEZDA (nedelja 09.avgust, 18:30 časova, TV Arena sport 1)\nPrvi meč u okviru 3.kola Linglong Tire Super lige Srbije igra se u Šapcu gde domaća Mačva dočekuje goste iz Beograda, ekipu Crvene zvezde. Crveno-beli na osnovu prethodne sezone i starta aktuelne imaju ulogu apsolutnog favorita, ali treba očekivati veliku borbu i izuzetno motivisane Šapčane. Domaćini su na startu sezone kao domaćini savladali ekipu OFK Bačka (1:0), a potom pretrpeli poraz na gostovanju ekipi Metalca (2:1). Gosti su u prva dva prvenstvena kola na svom stadionu zabeležili dve sigurne pobede, prvo nad ekipom Novog Pazara (3:0), a potom i Radničkog iz Niša (3:0). Ovaj duel je zakazan za nedelju 09.avgust 2020.godine, sa početkom u 18:30 časova. Obezbeđen je direktan televizijski prenos ovog susreta na prvom programu TV Arena sport.\nPARTIZAN – JAVOR MATIS (nedelja 09.avgust, 20:30 časova, TV Arena sport 1)\nJedan od najzanimljivijih mečeva u okviru 3.kola Linglong Tire Super lige Srbije igra se u Humskoj gde domaći Partizan dočekuje goste iz Ivanjice, ekipu Javor Matisa. Crno-beli na startu sezone nisu na očekivanom nivou, što će gosti sigurno pokušati da iskoriste, pa treba očekivati odličnu utakmicu. Domaćini su sezonu započeli pobedom nad ekipom Napretka u Kruševcu (1:3), da bi potom pretrpeli poraz na gostovanju u Novom Pazaru (3:2). Gosti su sezonu otvorili porazom od ekipe Mladosti u Lučanima (2:1), da bi potom na svom terenu ubedljivo savladali ekipu Napretka (3:0). Ovaj duel je zakazan za nedelju 09.avgust 2020.godine, sa početkom u 20:30 časova. Obezbeđen je direktan televizijski prenos ovog susreta na prvom programu TV Arena sport.


Kako do 4. juna predsednik opštine nije sazvao konferenciju za novinare kao što je obećao da će uraditi i saopštiti zbog čega je konkretno državni revizor podneo zahtev za pokretanje prekršajne prijave protiv njega, u utorak samo zatražili izjavu o tom slučaju od Petera Knezija, koji je potvrdio da je prethodno ročište održano 9. maja i da je on sudu predao pisani odgovor na navode revizora, međutim, pošto kod sebe, kako je rekao, nije imao dokumentaciju, nije mogao da govori o pojedinostima prijave.\n„Uglavnom se radi o objektivnoj odgovornosti, dakle ne činjenjem ili propuštanjem nečega od odgovornog lica, nego sistemski. Neke dokumentacije nisu sadržale neke podatke, a to što smo platili više troškova u Opštinskoj upravi, to smo kolektivno radili, Opštinsko veće je donelo odluke oko isplate pomoći zaposlenima u nekoliko navrata godišnje, pred početak i završetak školske godine, za Božić, Uskrs, ali pošto sam ja potpisnik toga, ja nosim odgovornost, ali lične utvrđene odgovornosti, da ja kao ime i prezime nosim, nije bilo. Sve je bilo vezano za korišćenje budžetskih sredstava ili pribavljanje neke dokumentacije ili nedostatak neke prateće dokumentacije uz administrativne isplate nekih korisnika budžetskih sredstava“, rekao je Knezi i pokušao primerom to da objasni: „Sa Komunalcem imamo ugovor, mi smo njegovi osnivači, i oni rade komunalno održavanje, oni su tražili sredstva po budžetu, a nisu to fakturisali. To su finese budžetskog sistema i mislim da je u tom smislu dobro što je bila budžetska kontrola, jer su oni koji se godinama bave budžetom mnogo toga sada prvi put čuli. To se odnosi i na obezbeđivanje sredstava, recimo, i Direkciji za izgradnju, bilo je suprotno zakonu da su neka sredstva automatski uplaćivana na račun Direkcije, što je bilo nedozvoljeno. Sav prihod je budžetski prihod, i oni isto tako treba da traže, odnosno trebuju sredstva za svoje potrebe po svom programu rada, kao bilo koji drugi korisnik budžeta. Sam protok novca je u redu, ali u našoj knjigovodstvenoj dokumentaciji ne postoje dokumenta za koje revizori smatraju da treba da postoje. Zato kažem da je dobro što je bila kontrola, a ne samo ovde, nego mislim da je u Vojvodini to urađeno u Kikindi i kod nas, jer mislim da će svakome ko se bavi budžetom, dobro doći zapisnik i nalaz Državne revizorske institucije. Inače, kasnije smo dobili njihov zaključak da smo budžet za 2010. godinu, koji je bio i kontrolisan, završili u okvirima dobrog poslovanja, dakle nije bilo velikih protivzakonitih radnji. Ali, bez obzira na to, postoji ta prijava koju su morali podneti, a ja kada budem bio u prilici, na konferenciji za novinare ću saopštiti precizne podatke u vezi ove prijave“.\nŠto se tiče daljeg toka postupka, Knezi je rekao da o tome nema informacija: „Sudija je rekla da će zaključiti pretres i nikakav nagoveštaj nisam imao da će se nastaviti s tim. Ja sam dao svoj odgovor, a sud nek odluči, a ako misli da neke činjenice još nisu raščišćene, onda će verovatno nastaviti postupak“.\nViše iz ove kategorije « Skupština opštine u novoj godini: Petnaestominutna sednica bez rasprave\tObeležavanje Dana Bečeja: Proslave će biti, a možda i neće »


Međunarodna vojna saradnja Srbije i Kine | Ministarstvo odbrane Republike Srbije\nMeđunarodna vojna saradnja Srbije i Kine\nDelegacija Uprave za međunarodnu vojnu saradnju Ministarstva odbrane Republike Srbije sastala se sa delegacijom Uprave za međunarodnu vojnu saradnju Narodne Republike Kine, koja je boravila u trodnevnoj poseti našoj zemlji. Kinesku delegaciju predvodila je direktorka Evroazijskog biroa Uprave za međunarodnu vojnu saradnju stariji pukovnik Ču Veivei.\nTokom susreta zaključeno je da strateško partnerstvo tradicionalno prijateljskih zemalja i naroda dobija potvrdu kroz sve sadržajniju saradnju u oblasti odbrane. Posebno je izražena zahvalnost naše strane na pomoći koju kineska strana pruža Ministarstvu odbrane i Vojsci Srbije, uz obostranu želju da se takav vid saradnje nastavi i u budućnosti.\nNa sastanku je dogovoreno da težište bilateralne vojne saradnje sa NR Kinom u narednom periodu bude priprema i realizacija posete prvog potpredsednika Centralnog vojnog komiteta NR Kine Republici Srbiji u septembru, s ciljem daljeg razvoja vojno-vojne, vojnotehničke i vojnomedicinske saradnje dve države.


Komemoracija Miši Blamu: "Od džeza se ne živi, za džez se živi"\nMihajlo Miša Blam, džez muzičar i kompozitor, preminuo je 19. juna u 67 godini. Komemoracija čuvenom kontrabasisti i promoteru džeza održana je u pondeljak u Kamernoj sali Radio Beograda, gde su se od velikog umetnika oprostili članovi porodice i prijatelji.\nMilivoje Mića Marković, džez muzičar, savremenik i kolega Miše Blama, rekao je da se Blam kao kontrabasista izdvajao svojim talentom.\n„Džimi Blenton i Oskar Petiford su dvojica kontrabasista koji su prvi od pratećeg instrumenta napravili solistički. Da se to tad nije dogodilo, ja sam uveren da bi Miša, zahvaljujući svom talentu i svom smislu to uradio kad je vreme došlo. Završiću sa onim što je Miša uvek govorio: od džeza se ne živi, za džez se živi. Hvala i slava mu“, rekao je Marković.\nOsim bavljenja muzikom, Miša Blam je konstantno radio na promociji džeza. Autor je značajne knjige „Džez u Srbiji od 1927. do 1944.“, u kojoj na osnovu obimne faktografije prezentuje same početke ovog muzičkog pravca u Srbiiji.\nVojislav Bubiša Simić, kompozitor i dirigent, rekao je da je Mihajlo Blam ovim radom napravio kontinuitet istorije džeza na ovim prostorima.\n„Miša je", rekao je Simić, "razbio tu famu koja je dugo vladala da je džez počeo posle (Drugog svetskog) rata – što uopšte nije tačno. Razbio je i onu drugu famu u koju danas veruju mnogi mladi džez muzičari, da je džez počeo od Čarlija Parkera. Miša je napravio ono što je najvažnije: napravio je kontinuitet današnjeg džeza sa džezom koji je počeo onda i koji je tada bio samo muzika za igru.“\nMuzičar Bora Dugić često je sa Blamom putovao po svetskim metropolama, gde su zajedno nastupali. Govoreći na komemoraciji svom kolegi i prijatelju, Dugić je ispričao jednu epizodu sa koncerta u Hanoveru 1988 godien:\n„Pre koncerta, u holu Muzičke akademije, trebalo je da bude postavljena Mišina izložba fotografija o jugoslovenskom džezu između dva svetska rata. Nažalost, propustom organizatora, kada smo stigli od izložbe nije bilo ni traga. Opravdano revoltiran, Miša je uzeo kameru i snimao deo po deo praznog zida i uzgred, kao narator, objašnjavao šta slike predstavljaju. Mi smo se naravno smejali, a on je pedantno završio sarkazam koji je u toj dimenziji bio svojstven samo njemu.“\nMihajlo Blam rođen je 15. decembra 1947. u Beogradu, u staroj jevrejskoj porodici u kojoj je bilo više genaracija muzičara.\nNastupao je s najrazličitijim orkestrima i muzičkim velikanima sa svih meridijana, od Beogradske filharmonije do Berlinskog radio-orkestra Herberta fon Karajna, ali i sa više od 30 velikana džeza iz sveta.\nJedini je kontrabasista sa prostora Balkana koji je snimio tri solističke ploče džez muzike ("Miša Blam i oni koji vole Funky", "Sećanja", "Good Old YU Days") i više od 40 ploča u saradnji sa domaćim i stranim muzičarima. Bio je osnivač džez odseka u muzičkoj školi "Stanković".\nKao veliki kolekcionar, prikupio je obimnu zbirku džez artefakata, od kojih je priredio je izložbe o džezu u međuratnoj Jugoslaviji. Dobitnik je brojnih nagrada, među kojima je i nagrada džez festivala Nisville za životno delo.\nBranislav Dejanović, umetnički producent, Nisvilla rekao je za naš program da očekuje od nadležnih institucija da pronađu adekvatan prostor u kojem će biti prezentovana obimna zaostavština koju je za života prikupio Blam.\n“Samo deo tih prikupljenih materijala on je izlagao širom Srbije, koliko znam u Beogradu nekoliko puta i u sklopu Noći muzeja u Kraljevu, Užicu, a prošle godine smo u okviru Nisville festivala izložili tu postavku. Ja se nadam da će ta Mišina zaostavština pronaći svoj prostor i da će nadležni za to imati sluha i naći neki prostor za jednu stalnu postavku”, rekao je Dejanović.\nOsim džezom, Mihajlo Blam podjednako se bavio i drugim muzičkim stilovima, a kao muzičar obišao je bukvalno čitav svet.


IDEALAN POKLON :: Politika privatnosti\nVaša privatnost na našem sajtu je apsolutno bezbedna i sa podacima postupamo u skladu sa dobrim poslovnim običajima. Mi prikupljamo različite vrste informacija o korisnicima našeg sajta i zato želimo da razumete uslove pod kojima snimamo, čuvamo i koristimo Vaše podatke. U nastavku ćemo Vam objasniti i dati informacije kako ih prikupljamo, kako ih koristimo i u koje svrhe i kako ih menjamo. Ova politika privatnosti se odnosi na celokupan sadržaj sajta IdealanPoklon .\nKoje su to nformacije koje su nam potrebne\nPrilikom prikupljanja ličnih informacija od strane registrovanih korisnika, naš jedini cilj je da Vam omogućimo najbolje i najefikasnije usluge. Za realizovanje porudžbine preko sajta potrebno je dostaviti nam lične informacije kako bi se porudžbina realizovala. Informacije koje su nam potrebene su: ime i prezime, adresa, poštanski broj, mesto, država, kontakt telefon i mail adresa-odnosno adresa za isporuku pošiljke. Ukoliko ste se registrovali kao pravno lice pored gore navedenih informacija još nam je potreban Pib i matični broj firme. Ostavljanjem svih tih podataka kreirate svoj nalog na našem sajtu koji je samo Vama dostupan kao i lozinka koju samo Vi znate i mogućnost da pregledate sve vaše porudžbine, ranije kupovine, dodate proizvode u listu želja. Prilikom registracije sami birate lozinku koji ćete koristiti za logovanje na našem sajtu i koju samo Vi znate. Kao registrovani korisnik odgovorni ste za održavanje i poverljivost svog naloga kao i lozinke. Korišćenjem svog naloga odgovorni ste za sve aktivnosti koje se dešavaju na Vašem nalogu.\nKada se jednom registrujete imate mogućnost da kasnije izmenite Vaše celokupne podatke uključujući i lozinku. Vašu lozinku čuvajte i nemojte je davati nikome.\nDIKER doo se obavezuje da ove podatke koristiti isključivo u poslovne svrhe i da neće dati na korišćenje trećim licima, osim kurirske službe kojoj su te informacije neophodne kod isporuke pošiljke.\nKada samo razgledate naš sajt i ceo njegov sadržaj bez registracije ili prijave mi ne prikupljamo Vaše lične informacije kao što su ime i prezime, adresa, kontakt.. i ostale privatne podatke, Treba da znate da naš softver koristi “kolačiće” (cokies) koji prikuplja informacije o posetiocima našeg sajta u cilju analiziranja i poboljšanju kvaliteta samog sajta, a to je: šta posetioci najčešće gledaju , koje operativne sisteme koriste, na koji način su došli na naš sajt...i slično, što ni nakoji način ne otkriva Vaše lične informacije. Ove informacije se koriste u analitičke svrhe, jer mi koristimo Google Analytics softver čije podatke koristimo kako bi sajt prilagodili Vama.\nZa šta upotrebljavamo informacije\nLične podatke (ime/prezime, adresa, kontakt) koje ste ostavili koristićemo samo ukoliko ste nešto poručili sa našeg sajta kako bi mogli da Vam isporučimo robu.\nMi ćemo ukoliko se Vi slažete povremeno na Vašu mail adresu slati informacije o promocijama, popustima ili nekim drugim pogodnostima kao registrovanom korisniku. Naravno ukoliko to ne želite uvek se možete odjaviti sa mailnig liste, klikom na dugme (unsubscribe) koje postoji u svakoj poruci koju je poslao naš tim za newsletter.\nAko izmenimo Izjavu o privatnosti\nSve izmene izjave o privatnosti ukoliko ih bude biće objavljene na ovoj stranici kako bi bili blagovremeno obavešteni i informisani o zaštiti Vaše privatnosti\nUkoliko su vam potrebne dodatne informacije pitajte nas klikom ovde.


Faktor | Ulaganjima u cestogradnju očekuje se ekonomski rast u FBiH, investicije povećane za 306 miliona KM\nObjavljeno: 04.07.2019. u 08:54\nRebalansom budžeta FBiH povećana je kapitalna strana. Planiran je nastavak izgradnje tunela Hranjen prema Goraždu, dva miliona za izgradnju aerodroma u Bihaću...\nRebalansom budžeta FBiH koji je utvrdila Vlada FBiH i uputila u parlamentarnu proceduru, fokus je stavljen na kapitalne investicije, tačnije više od 300 miliona KM za putnu infrastrukturu. Kao rezultat ulaganja se očekuje ekonomski zamah u Federaciji BiH, povećanje bruto domaćeg proizvoda, koji još nije dostigao četiri posto.\nKapitalna ulaganja povećana za 306 miliona KM\n- Rebalans se značajno razlikuje od originalnog budžeta iz više razloga, a osnovni je što je značajno umanjeno finansiranje budžeta u smislu domaćih vrijednosnih papira. Dakle, generalno je smanjena potreba za finansiranjem budžeta za 40 miliona KM iz razloga što su nam prihodi povećani za otprilike taj iznos. Tačnije, za 43,3 miliona KM i mi smo za taj iznos umanjili emisiju trezorskih zapisa i dugoročnih obveznica. S druge strane, značajno je povećana kapitalna strana budžeta. Dakle, ukupno su kapitalna ulaganja, ulaganja u investicije, planirana u iznosu od 404 miliona KM. Povećana su rebalansom za 306 miliona KM - rekao nam je Alija Aljović, pomoćnik federalnog ministra finansija u Sektoru za budžet i javne rashode.\nDodaje da se najveći dio, 303 miliona KM, odnosi na putnu infrastrukturu.\n- Ovdje moram priznati, ne radi se sad o isključivo novim sredstvima jer dobar dio ovih sredstava je ranije osiguran, iz takozvanog Klirinškog duga, iz akumulirane dividende javnih preduzeća. Mi smo rebalansom ponovo planirali dakle sredstva Klirinškog duga jer su ostala neutrošena u prethodnoj godini, 107 miliona KM. Dodatno smo dakle osigurali 45 miliona KM dividende Elektroprivrede, i ta sredstva će se na odgovarajući način usmjeriti za nastavak izgradnje tunela Hranjen prema Goraždu. Dakle, rebalans je uveliko pojačao, stavio je fokus na kapitalna ulaganja, bez povećanja tekuće potrošnje - govori nam Aljović i dodaje:\n- Očekivanja su da ova sredstva koja su zaista planirana za ulaganja u putnu infrastrukturu ubrzaju, poboljšaju, osnovne generatore ekonomskog rasta, da se krene s većom dinamikom, da pređemo taj famozni procenat od četiri posto rasta GDP (Bruto domaći proizvod). Do sada smo imali rast dva, 2,5, tri, 3,1 posto GDP. Nama treba pet, šest, sedam posto ekonomskog rasta. Dobro bi bilo da krenemo i pređemo četiri posto, da se sve to zajedno ubrza, da dobije zamah da izađemo na nekih šest posto u Federaciji BiH, što bi dalo dobrog odjeka i efekta i na ostale sfere - naglašava Aljović.\nObjašnjava da je budžet u principu stabilizacioni faktor koji treba da doprinese finansijskoj stabilnosti i eventualno odgovarajuće viškove, ako ih ima, preusmjeri u odgovarajuće kapitalne investicije.\n- I evo Federalna vlada iznalazi mogućnosti da značajna sredstva, dakle, 306 miliona KM nisu mala sredstva, usmjeri u putnu infrastrukturu, tu su i dodatna dva miliona KM za izgradnju aerodroma u Bihaću. To su neki ključni projekti koje je vlada prepoznala da se moraju i trebaju finansirati dobrim dijelom iz budžeta. Naravno postoje i drugi izvori, poput kredita međunarodnih finansijskih institucija koji su osnovni izvori najvećih infrastrukturnih projekata, ali to je nešto što je nevezano za rebalans - rekao nam je Aljović.\nAlija Aljovićrebalans budžetaFBiH\nDrama u Hercegovini: Planinar se okliznuo i zadobio višestruke povrede, u toku akcija spašavanja\nSjednica Doma naroda prekinuta uoči glasanja o novom zakonu o obrtu\nInterna politika banaka: Stariji od 75 godina ne mogu otplaćivati kredit


(FOTO) KLJUČAJU TENZIJE: Beogradom noću šetaju građanske patrole, protiv migranata! NEĆEMO DOZVOLITI PREBIJANJE NAŠIH LJUDI... | Vesti Dana\nNakon serije napada, prebijanja i pljački građana Srbije od strane ekonomskih migranata i azilanata, zbog nemara države Beograđani su spremili odgovor.\nNa društvenim mrežama pojavile su se slike i objave prvih patrola protiv nasilnih migranata po uzoru na one koje postoje u zemljama zapadne Evrope.\n„Upravo smo obisli deo Gradjanskih Patrola koje smo veceras prvi put i aktivirali…Njih nismo fotografisali da ih oni koji su protiv nas ne bi napadali. Oni su veceras postavljeni na nekoliko lokacija a cilj je povecanje bezbednosti…Ne rade niti ce raditi policijski posao…vec ce samo obavestavati policiju o uocenim desavanjima na terenu“ objavio je na Fejsbuku Centar za bezbednost DBA Srbija.\nKako ističu reakcije građana su pozitivne i dugo su čekali da neko preduzme prve korake u borbi protiv ovog vida nasilja nad lokalnim stanovništvom.\n„Večeras su Gradjanske Patrole na lokacijama gde se okupljaju migranti i na lokacijama gde su ceste provale…Gradjani ih pozdravljaju…iznose caj i kafu“ stoji u objavi.\nKako aktivisti protiv nasilja ističu, svesnu sa da će biti napadani zbog svog rada, ali naglašavaju da su protiv njih samo oni koji podržavju kriminalne radnje migranata i imaju korist od biznisa koji prati ilegalna migracija.\nZnamo da će nas napadati samo oni koji podrzavaju kriminalne radnje i sve ono loše što rade migranti…Mi smo tu da pomognemo nasim gradjanima i policiji – zaključuju u Centru DBA.\nJuče je u Beogradu pretučen jedan naš sugrađanin lopatama od strane migranata, a NVO koje podržavaju migraciju kao i vladajuća koalicija okupljena oko SNS i Aleksandra Vučića ponovo je prećutala napad.


Batut demantuje da su podaci u virusu neistiniti: Smatramo ovaj napad pokušajem diskreditacije - Izazov\nBatut demantuje da su podaci u virusu neistiniti: Smatramo ovaj napad pokušajem diskreditacije\nNovi magazin 2. jula 2020. 15:14\nInstitut za javno zdravlje Srbije „Dr Milan Jovanović Batut“ saopštio je danas da osuđuje navode koji su doveli u pitanje verodostojnost podataka o broju zaraženih i preminulih osoba od posledica zaraze korona virusom u Srbiji.\nBIRN je nedavo objavio da podaci iz informacione baze „Batut“, u koju je imao uvid, pokazuju da su u Srbiji od 19. marta do 1. juna od korona virusa umrla 632 pacijenata, 388 više od zvanično saopštenog broja za taj period.\n„Ovim putem demantujemo informacije koje se senzacionalistički plasiraju u javnosti o broju inficiranih i preminulih pacijenata, jer nisu tačne“, navodi se u saopštenju Batuta.\nNaglašeno je da je „opasno“ kada pojedinci koji nisu medicinski stručnjaci daju tumačenja u pogledu klasifikacije zaraženih pacijenata, „na osnovu netačnih podataka“.\n„Kao institucija koja već 95 godina sarađuje sa svim relevantnim međunarodnim zdravstvenim organizacijama (poput SZO) smatramo ovaj napad pokušajem diskreditovanja Instituta Batut i svih drugih zdravstvenih ustanova, imajući u vidu da je o načinu na koji se evidencija vodi upoznata stručna javnost, a o tome su javno govorili i članovi Kriznog štaba“, dodaje se u saopštenju.\nNavode da su podaci tog Instituta proverljivi, tačni i „pre svega“ zasnovani na medicinskoj dokumentaciji o epidemiološkoj situaciji u Srbiji i da ta institucija na osnovu prikupljenih podataka daje stručne preporuke u cilju kontrole epidemiološke situacije.\n„Tokom svih 95 godina rada i postojanja Instituta, niko nikada nije, kao danas, tako neargumentovano napao Institut Batut koji je otvoren za svaku stručnu saradnju i diskusiju. Ovo nije napad samo na Institut Batut, već napad na čitav zdravstveni sistem u trenucima borbe protiv virusa“, ocenio je Batut.\nDodaju da je stav Srbije od prvog dana borbe protiv virusa jasan – „transparentno i svakodnevno informisanje javnosti o svim relevantnim podacima o epidemiji“.\n„Da je Srbija adekvatno odgovorila izazovu globalne pandemije dokazuju i brojevi – država Srbija ima najniži procenat smrtnosti u regionu i šire (obolelih 14.288, preminulih 274). Primera radi, neke od najrazvijenijih zemalja zapadne Evrope, približne nama po broju stanovnika, imaju značajno slabije pokazatelje: u Švajcarskoj je obolelo preko 31.000 građana a preminulo oko 1600, a u Austriji je od oko 18.000 obolelih preminulo oko 700“, tvrdi Batut.\nHladan tuš za Crnogorce, „Aeroflot“ otkazao sve letove za Tivat\nVremenska prognoza – 13. avgust\nSrpski mlekari uspeli nešto što nisu mogli ni kod „druga Tita“\nSDS: Stefanović otišao u Baku da se izvinjava zbog izvoza srpskog oružja u Jermeniju\nPogled u budućnost: „Polipilula” deli Evropu\nGajović: Politiku izuzeti od prodaje na tržištu, to bi bio leks specijalis\nPendarovski sutra daje mandat Zaevu\nSamostalni sindikat Petrohemije od sutra štrajkuje sa zahtevom za povećanje plata\nAP: Rusko i kinesko naoružavanje Srbije Zapad i susedi posmatraju sa…\nAndrijana Kukolj postala predsednica Skupštine beogradske opštine…\nBocan-Harčenko zahvalio Vučiću na dobrim rečima na račun ruskih…\nTramp: Kamala Haris iznenađenje, neprijatna prema Bajdenu\nEU očekuje nezavisnu istragu za korupciju u slučaju gradnje…\nUmesto da se ponosimo umetnicima, divimo se kiču\nZbog napada dronom Irak otkazao posetu turskog ministra odbrane\nHladan tuš za Crnogorce, „Aeroflot“ otkazao sve letove za…\nSrpski mlekari uspeli nešto što nisu mogli ni kod „druga…\nSDS: Stefanović otišao u Baku da se izvinjava zbog izvoza srpskog…\nAktivista Milan Vujić pušten na kućno lečenje, dobija preteće i…\nGajović: Politiku izuzeti od prodaje na tržištu, to bi bio leks…


Crtać za istoriju! (VIDEO) | MTELCG\nNastavak crtaća od prije 14 godina uspeo je da ponovo pobudi interesovanje onih koji su ga voleli (i u međuvremenu porasli), ali da privuče i novu publiku i zaradio je skoro 504 miliona dolara na blagajnama širom svijeta.\nOdlazak čovjeka koji nam je otkrio Deksterovu laboratoriju\nOborio je i rekord zarade tokom premijernog vikenda, kada je inkasirao neverovatnih 183 miliona dolara. "Didžital spaj" podseća da ovo nisu konačne cifre, pošto još uvijek nije prikazan u nekoliko zemalja, među kojima je i Britanija.\nFilm studija "Dizni/Piksar" tako je skinuo sa prvog mjesta dosadašnjeg rekordera, takođe nastavak – u pitanju je film "U potrazi za Dori" sa zaradom od 486 miliona dolara. Prethodni rekorder isto je bio nastavak, "Šrek 2" sa 441 milionom dolara.


Delević: Očekujem pojačane aktivnosti u ispunjavanju Akcionog plana | EurActiv Srbija\nDelević: Očekujem pojačane aktivnosti u ispunjavanju Akcionog plana\nObjavljeno : 30.05.2011.\t Tweet\nNakon hapšenja haškog optuženika Ratka Mladića, iz Brisela je Srbiji poručeno da svu pažnju treba da posveti reformama neophodnim za put ka EU. Srbija kasni u ispunjavanju rokova za usvajanje nekih zakona kojima se u odnosima sa EU poklanja mnogo pažnje. Direktorka Kancelarije za evropske integracije Milica Delević je za EurActiv rekla da očekuje da će se u narednom periodu pojačati aktivnosti na ispunjenju ciljeva predviđenih Akcionim planom za sticanje statusa kandidata.\n"Dosta stvari je ili završeno ili u proceduri. Znajući naš mentalitet da se dosta toga završi pred sam istek roka ili malo pošto je rok istekao, očekujem još dosta aktivnosti u predstojećem periodu", rekla je Milica Delević EurAktivu 27. maja.\nOna je rekla da će u junu biti pripremljen nacrt izveštaja Evropske komisije o napretku Srbije zbog čega je Vlada Srbije i postavila jun kao rok za ostvarivanje preporuka, napomenuvši da će i nakon leta biti moguće dopuniti taj izveštaj.\nDelević je ocenila da Srbija ima još izvesno vreme da ostvari planirane aktivnosti ali da će moći da završi samo ono na čemu se već radi.\n"Mi smo namerno stavili jun (kao rok) zato što će u junu Evropska komisija imati nekakv nacrt izveštaja na koji će se vratiti nakon leta dopunjavajući ga onim što se u međuvremenu desilo. Znači, mi imamo još neko vreme da stvari dovršimo, ali može se završti samo ono na čemu se i inače radilo", rekla je ona.\nDa bi dobila status kandidata Srbija treba da ostvari preporuke Evropske komisije navedene u izveštaju o napretku objavljenom u novembru prošle godine. Da bi ispunila te preporuke i stvorila uslove za dobijanje statusa kandidata Vlada Srbije je krajem decembra 2010. napravila Akcioni plan za sticanje statusa kandidata.\nKoliko je do sada učinjeno\nPrema prvom izveštaju Kancelarije za evropske integracije, u roku je u potpunosti ili delimično ostvareno oko 70% preporuka iz Akcionog plana predviđenih za prvo tromesečje 2011. godine.\nSavet ministara EU je 25. oktobra 2010. godine zatražio od Evropske komisije da izradi mišljenje o kandidaturi Srbije.Tada je naglašeno da će, pored neophodnih reformi, saradnja sa Haškim tribunalom ostati preduslov za dalji napredak Srbije u evropskim integracijama. Ključna obaveza Srbije zbog koje su više puta odlagani koraci u pridruživanju bilo je hapšenje i izručenje haškog optuženika Ratka Mladića Haškog tribunalu. Mladić je uhapšen u Srbiji 26. maja 2011.\nSrbija u oktobru očekuje mišljenje Evropske komisije o statusu kandidata za EU, koji je preporuka zemljama članicama za dodelu tog statusa. Srpske vlasti nadaju se da će Srbiji taj status i biti odobren do kraja godine i da će, u najboljoj varijanti, dobiti i datum za otvaranje pregovora.\nJedna od reformi koja je trebalo da se sprovede u prvom tromesečju ove godine je uvođenje striktnijih i jasnijih pravila u finansiranje političkih aktivnosti. To je oblast koja je veoma značajna za EU, jer utiče i na borbu protiv korupcije, koja je jedan od gorućih problema Srbije.\nOčekuje se da će Skupština Srbije Predlog zakona o finansiranju političkih aktivnosti razmatrati na vanrednoj sednici u junu. Taj zakon Srbiji je Venecijanska komisija Saveta Evrope dva puta vraćala sa kritikama zbog manjkavosti, poput isuviše velikog iznosa predviđenog za političke stranke i usmerenosti na kazne umesto na prevenciju propusta u finansiranju stranaka.\nPodjednako značajna stvar kao uređivanje finansiranja političkih stranaka rešena je nedelju dana pre isteka roka, 25. maja - zakonom su ukinute blanko ostavke i propisano je da se poslanička mesta dodeljuju po redosledu na izbornoj listi.\nVlasti su prilikom izmena zakona o izboru narodnih poslanika naišle na teškoće - zakon je takođe pre konačnog usaglašavanja sa kritikama vraćan iz Venecijanske komisije, a u srpskim političkim krugovima bilo je različitih tumačenja - da su za ukidanje blanko ostavki dovoljne izmene zakona, da to nije dovoljno već da je neophodno izmeniti i ustav, koji predviđa mogućnost da poslanici stave na raspolaganje svoje mandate stranci, a bilo je i tumačenja da blanko ostavke propisima nisu regulisane, pa se na taj način ne mogu ni ukidati. Na kraju je ipak zakon izmenjen, ali prema mišljenju Venecijanske komisije to nije dovoljno na duži rok, već je neophodno izmeniti i Ustav kako bi se mogućnost blanko ostavki i na taj način isključila.\nRestitucija je treće složeno pitanje, čije rešavanje se najavljuje već godinama, a za koje su srpske vlasti predvidele rok do juna, koji će biti probijen. Za pronalaženje rešenja za povraćaj imovine oduzete nakon Drugog svetskog rata čekala se ocena Ustavnog suda o rešenju koje je primenjeno na povraćaj crkvene imovine. To je kombinacija naturalnog i finansijskog obeštećenja, u zavisnosti od mogućnosti, pri čemu se daje prioritet naturalnom modelu, odnosno vraćanju oduzete imovine ili dodeljivanju neke druge odgovarajuće imovine. Finansijska isplata primenjuje se tek ukoliko prve dve opcije nisu moguće.\nBudući da je Ustavni sud krajem aprila ocenio da je to rešenje u skladu sa Ustavom Srbije, takav model bi trebalo primenjivati u slučaju vraćanja imovine građanima. Udruženje građana Mreža za restituciju smatra da se 90% zahteva za povraćaj imovine može rešiti dodelom imovine, a ostatak finansijskom isplatom.\nRestitucija je veoma osetljivo pitanje jer iziskuje veliki iznos novca. Potpredsednik Vlade Srbije Božidar Djelić kazao je 27. maja da će pre leta taj zakon biti dostavljen Skupštini Srbije i istakao da treba voditi računa o tome da finansijsko obeštećenje ne ugrozi likvidnost zemlje. Kako je naveo, zbog toga zakon još nije usvojen ni u Poljskoj, koja je od 2004. članica EU. Akcionim planom predviđeno je usvajanje tog zakona do juna, što se očigledno neće dogoditi u tom roku.\nSrpske vlasti bi do kraja juna trebalo da usvoje više zakona iz oblasti pravosuđa, koji bi trebalo da doprinesu povećanju efikasnosti pravosuđa i smanjenju broja predmeta na čekanju. Reč je o zakoniku o krivičnom postupku, kao i o zakonu o parničnom postupku. Zakon o javnom beležništvu usvojen je početkom maja.\nU drugom tromesečju planirana je i izrada Strategije i politike razvoja industrije, koja bi trebalo da pruži smernice za ekonomski razvoj zasnovan na izvozu. Taj dokument stavljen je na javnu raspravu koja će trajati do 3. juna.\nAkcionim planom za drugo tromesečje predviđeno je i usvajanje zakona o patentima, Republičkoj izbornoj komisiji i povraćaju imovine na lokalnom nivou i javnoj svojini Vojvodine, za šta srpske vlasti, prema roku koji su sebi postavile, imaju još oko mesec dana. Planirano je i unapređenje obuke sudija u oblasti zaštite intelektualne svojine, poboljšanja uslova rada Poverenika za informacije od javnog značaja, usvajanje programa o kontroli pesticida i niz drugih zadataka.\n: Hapšenje Mladića važan korak, reforme i dalje nužne\n: Isuviše državnog novca za političke stranke\n: EU traži dodatne podatke o korupciji i finansiranju stranaka\n: Odgovori na dodatna pitanja EK u aprilu\n: Delević: Pojačati rad na primeni Akcionog plana\n: Plan za sticanje statusa kandidata


Kladovo dobilo status Biser.Dunava\nKladovu je dodeljen status Biser.Dunava na međunarodnoj konferenciji, održanoj prošle nedelje u Austriji, kada je zvanično formirana i „Mreža za održivu mobilnost i turizam duž Dunava – Biseri.Dunava“ čije je sedište u Lincu, u Austriji https://www.danube-pearls.eu/en/\nKladovo je ovaj status dobilo jer je ispunilo kriterijume standarda održive mobilnosti u turizmu. U ispunjenju ovih standarda, kao i u celom procesu dobijanja statusa Biser.Dunava, Kladovu su značajnu pomoć pružili RARIS - Regionalna agencija za razvoj istočne Srbije i DCC (Dunavski centar za kompetenciju).\nZajednička vizija Mreže za održivu mobilnost i turizam duž Dunava – Biseri.Dunava je da pomogne razvoj Dunavskog regiona, koji pruža društveno pravičnu, ekonomski održivu, ekološki prihvatljivu i zdravu mobilnost i turizam kako za građane tako i za goste regiona:\nrazvojem ekološki prihvatljivih, nisko-emisionih, multimodalnih i efikasnih transportnih sistema i održivih turističkih usluga zasnovanih na obnovljivim izvorima energije, uštede energije i resursa;\nočuvanjem prirodne i kulturne baštine i vođenjem računa o osetljivim ekosistemima Dunava;\npodrškom održivom regionalnog razvoja i pružanjem novih šansi za zelenu ekonomiju i zelena radna mesta u regionu.\nU celom procesu dobijanja statusa Biser.Dunava, Kladovu su značajnu pomoć pružili RARIS i DCC u okviru projekta Transdanube.Pearls (Biseri Dunava) - Mreža za održivi transport duž Dunava, koji se realizuje u okviru Dunavskog Programa, a finansira od strane Evropske Unije. Projekat vodi Austrijska agencija za zaštitu životne sredine, a u njemu učestvuje 15 organizacija iz 9 zemalja. Partneri u projektu iz Srbije su RARIS i DCC. Pridruženi strateški partneri iz Srbije na projektu su: Ministarstvo životne sredine, Razvojna agencija Srbije i opština Kladovo. Projekat Transdanube.Pearls ima za cilj da uspostavi održivi transport u turizmu duž Dunava kroz izgradnju mreže održivog transporta.\nU galeriji se nalaze fotografije sa dodele sertifikata u Austriji i sa konferencije za medije u Kladovu.


Udruženje za bezbednost i zdravlje na radu Srbije » Fabrika\n/ Category / Fabrika\nIndija: Eksplozija u fabrici petardi – 25 mrtvih\nNajmanje 25 ljudi poginulo je u eksploziji u fabrici petardi u centralnim delovima Indije, sappštili su danas zvaničnici. Nju Delhi - Najmanje 25 ljudi poginulo je u eksploziji u fabrici petardi u centralnim delovima Indije, sappštili su danas zvaničnici.…\nFabrika za preradu ribe u Požegi izgorela je u požaru koji je jutros zahvatio pogon, a povređenih nema, rečeno je Tanjugu u požeškoj policiji. Požar je izbio oko 3:30 sati, a u potpunosti je izgoreo pogon gde se vršila prerada ribe, dok je na Upravnoj…\nFabrika strave i užasa: Decu udaraju čekićima i elektro šokovima kako bi ih ubrzali da rade!\nKada ne bi ispunili svoje ciljeve u fabrici za prozivodnju farmerica u Indiji, nadređeni poslodavci bi udarali osmogodišnje dečake čekićima i davali im elektro šokove, prenosi britanski Metro. Dečaci su bili prinuđeni da rade 22 sata dnevno, a ukoliko…\nVatra progutala fabriku peleta\nJedna osoba je lakše povređena u požaru koji je izbio sinoć oko 18 časova u fabrici peleta u selu Zdravčići kod Požege. Na lice mesta odmah je stiglo dvadesetak vatrogasaca iz Požege, Užica i Arilja, sa više vatrogasnih vozila, pa su se satima borili…\nKovačica: Izgoreli fabrika i salon nameštaja /VIDEO\nBeograd -- U Kovačici je izbio veliki požar, izgoreli su fabrika nameštaja "Padina-komerc" kao i salon nameštaja koji su bili puni lako zapaljivih predmeta. Vatra je dostizala visinu od nekoliko metara a uzrok požara za sada nije poznat. Požar je za…\nPod ruševinama fabrike 100 ljudi\nDaka -- Četiri osobe su poginule, a za oko 100 se strahuje da je zarobljeno pod ruševinama, kada se srušila jedna fabrika cementa u Bagladešu, saopštila je policija. Spasioci su izvukli 40 ljudi iz ruševina fabrike, kojom upravlja ogranak bangladeške…


Borusija Dortmund: Narodni tim – Narodni broker!\nNaslovna O nama InstaSport FC «Borussia»\n8x Šampion Nemačke!\n4x nosilac Kupa Nemačke!\nPobednik Lige šampiona i Međunarodnog kupa šampiona!\n189 miliona BVB navijača\nSa radošću Vam predstavljamo partnerstvo sa jednim od najpopularnijih i najčuvenijih klubova u Nemačkoj i širom sveta – Borusiju Dortmund (BVB)\nBVB je poznat po svojim titulama (iako bi broj trofeja koje je tim osvojio u toku više od 100 godina svog postojanja bio dovoljan za nekoliko klubova zajedno). 8 šampionata Nemačke, pobednik Kupa pobednika kupova u 1966. godini (prva evropska titlua koju je osvojio nemački klub) - pobeda Lige šampiona i Međunarodnog kupa šampiona, 4 Kupa Nemačke i 6 Superkupova Nemačke.\nMeđutim, postoje i druge zanimljive činjenice:\nBorusija Dortmund je nesporno najpopularniji nemački klub. Dokaz za to je činjenica da stadijum Borusije SIGNAL IDUNA PARK nosi ne samo rekord Nemačke, već i svetski rekord po broju posećenosti koji iznosi 80.841! Osim toga, on je drugi stadijum Evrope po jačini buke tokom meča!\nStadijum poseduje najveću tribinu sa stajaćim mestima za posetioce (25.000) u evropskom fudbalu i dom je poznatog «Žutog zida» – koji je domaćin glasnih navijača koji održavaju tradiciju još od 1909. godine!*\n* Izvor informacija – Borusija Dortmund\nTo je definitivno ono nešto što ujedinjuje Borusiju i InstaForex. Iako se istorija InstaForex-a ne može uporediti sa istorijom Borusije, mi se smatramo veteranima na tržištu. Osim toga, više od 7 miliona ljudi je otvorilo račun u Instaforex-u, pa možemo slobodno da kažemo da je «narodni tim» upoznao «narodnog brokera»! Pružićemo svojim klijentima što je moguće više ovog izuzetnog iskustva koje Borusija poseduje!\nKomentarišući novo partnerstvo, Ildar Šaripov, osnivac i predsednik InstaForex-a kaže: «InstaForex je trenutno ne samo broker, već i IT kompanija, koja veoma investira u tehnologiju i neprestano teži da svojim korisnicima pruži najinovativnije proizvode. Naširoko je poznato da IT sektor igra značajnu ulogu u fudbalu, pa se potrudili da pronađemo vodeći tim koji je okrenut tehničkim dostignućima u fudbalu koji će biti savršen spoj sa našom filozofijom poslovanja. Imajući u vidu taj cilj, jasno je zašto je naš izbor bio tim kao što je Borusija Dortmund. Raduje nas buduća saradnja sa klubom i dalji razvoj oba bredna na tržištima Azije i Zajednice nezavisnih država.»\nSledeću dobrodošlicu novom partnerstvu poželeo je Predsednik azijeske jedinice BVB-a, Sureš Lethmanan uz sledeći komentar: «Veoma smo srećni što je Instaforex od sada partner Borusije Dortmund. Saradnja sa vodećom kompanijom za onlajn Forex trgovanje je dobitna kombinacija za obe strane – naročito za fanove na trižištima Azije i Zajednice nezavisnih zemalja koji uz BVB mogu očekivati mnogobrojne uzbudljive aktivnosti.»


Predsjednik Donald Trump potpisao je uredbu kojom se odobrava uvođenje sankcija državama i pojedincima koji se miješaju u američke izbore.\nSavjetnik za nacionalnu bezbjednost John Bolton i direktor američkih obavještajnih službi Dan Coats rekli su novinarima u srijedu da je uredba dokaz da je bezbjednost izbornog procesa jedan od Trumpovih prioriteta.\nBolton je pojasnio da se uredba ne odnosi samo na miješanje u izbornu infrastrukturu, već i na širenje dezinformacija i propagande.\nCoats je dodao da se uredbom nalaže obavještajnim agencijama da utvrde da li su se pojedinac, entitet ili zemlja miješali u američke izbore i ako jesu, da tu informaciju prenesu sekretaru za pravosuđe i Sekretarijatu za unutrašnju bezbjednost. Obavještajnim zvaničnicima se takođe nalaže da procjene situaciju poslije izbora i obavijeste javnost o zaključcima.\n"Riječ je o procesu koji bi trebalo da osigura da radimo sve što možemo da bi prije svega spriječili mešanje u naše izbore, da bi izvijestili šta se događa u periodu prije izbora, a zatim i dali punu procjenu poslije glasanja da bi informisali Amerikance o tome šta se možda dogodilo", rekao je direktor obavještajnih službi.\nDirektor američkih obaveštajnih službi Dan Coats\nDva mjeseca uoči izbora za Kongres, Coats je ocijenio da rusko miješanje trenutno nije istog intenziteta kao 2016. godine, ali nije isključio mogućnost da se to ponovo dogodi. Istakao je da su Sjedinjene Države zabrinute i zbog cyber aktivnosti Kine, Sjeverne Koreje i Irana.\nOdgovarajuće sankcije zbog miješanja u izbore preporučili bi State Department i Sekretarijat za finansije, a obuhvatale bi zamrzavanje imovine, ograničeni pristup američkim finansijskim institucijama i zabranu američkim državljanima da ulažu u umiješane kompanije.\nTrump je bio na udaru oštrih kritika zato što je uglavnom zanemarivao prijetnje po američki izborni sistem, naročito rusko miješanje u predsedničke izbore 2016. godine.


Uključi se: Pokret "Global Citizen" - Naslovna - National Geographic\nUključi se: Pokret "Global Citizen"\n“Uključi se” je dokumentarni serijal o pokretu “Global Citizen” i njihovim naporima da se iskoreni ekstremno siromaštvo do 2030. Svaka epizoda prikazuje drugačiji problem povezan sa siromaštvom, prateći određenu kampanju i organizatore.\nZadržati devojčice u školama\nKoristeći pokret Global Citizen, koji pravi proračunate korake ka iskorenjivanju siromaštva, Kris Martin, Ašer, Rijana i ostali koriste svoj status i moć da promene svet na bolje.\nUkinuti plaćanje kaucije gotovinom\nPratite umetnike i aktiviste Komona i Ašera dok se pridružuju pokretu "Global Citizen" u nameri da izbace kauciju za novac iz američkog pravnog sistema.\nObrazovanje ne može da čeka\nGlumica i aktivista Rejčel Brosnahan pridružuje se pokretu "Global Citizen" kako bi podržala škole u mestima pogođenim katastrofama i da bi pomogla u obrazovanju dece koja beže od ekonomskog kolapsa Venecuele.\nIskorenjivanje ekstremnog siromaštva\nKoristeći status poznatih ličnosti, Hju Džekmen, Prijanka Čopra Džonas i Beki Dži pridružuju se pokretu Global Citizen kako bi nagovorili svetske lidere da uvedu polise koje će sprečiti ekstremno siromaštvo u svetu.\nFarel Vilijams priključuje se humanitarnoj akciji koja ima cilj da ubedi vlade zemalja, korporacije i pojedince da pomognu u borbi protiv zagađenja okeana plastikom. U međuvremenu, Daren Kris odlazi na Filipine gde će svojim očima videti kakav uticaj plastika ima na život ljudi koji žive u siromaštvu.\nZvezda serije „Narandžasta je nova crna“ Uzo Aduba priključuje se akciji koja okuplja milione ljudi širom sveta. Njihov cilj je borba za čistu vodu i higijenske uslove u najugroženijim regijama.


Referendum otežava položaj Srba\n12. oktobar/listopad, 2006.\nOrganizacija referenduma o Ustavu Srbije na teritoriji Kosova otežaće položaj Srba posle rešenja statusa, ocenjuju kosovski analitičari. Oni smatraju da upravo referendum predstavlja direktan uticaj Beograda na kosovske Srbe koji ima za cilj odlaganje njihove integracije u institucionalni život na Kosovu. Ibrahim Gaši, šef katedre političkih nauka na Univerzitetu u Prištini, ocenjuje žalosnim što Srbi svoju budućnost usmeravaju prema Beogradu a ne Prištini:\n“Sve ovo otežava poziciju koji Srbi treba da imaju u budućnosti u državi Kosovo. Ako se oni izjašnjavaju za Ustav u kojem se Kosovo defniše kao sastavni deo Srbije, onda će im biti teže da prihvate novu realnost nakon rešenja statusa, a to će sigurno biti nezavisnost.”\nNovinar i analitičar Baton Hadžiu ocenjuje da referendum neće imati utucaja na bezbednosnu situaciju. On kaže da je Kosovu u ovom trenutku potrebna stabilnost pošto se približava rešenje statusa. Hadžiu ocenjuje da su se do sada više puta održavali izbori i referendumi Srbije na Kosovu, te stoga ne očekuje da će to uticati na međuetničke odnose:\n“Veliko pitanje je važnije. Ostalo je još malo vremena do konačnog rešenja koje će biti nezavisnost. Realno, još jedna srpska iluzija više, ništa neće uraditi Albancima.”\nAnalitičari ističu da referendum o novom Ustavu Srbije ne doprinosi normalizaciji međuetničkih odnosa. Prema rečima Gašija, stav UNMIK-a i međunarodne zajednice bi morao biti jasniji kako bi se Beogradu pokazalo da svojim uticajima šteti međunacionalnim odnosima. Gaši kaže da kosovske institucije, i pored pokušaja, nisu uspele da integrišu kosovske Srbe u život na Kosovu, a glavni krivac za taj neuspeh je politika Beograda:\n“I dok su kosovske institucije radile na stvaranju uslova za integraciju kosovskih Srba, Beograd je svo vreme ometao taj proces.”\nInače, i u srpskim sredinama na Kosovu 28. i 29. oktobra biće održan referendum o novom Ustavu Srbije. Administracija UNMIK-a je saopštila da neće organizovati ali ni sprečavati njegovo održavanje. Šef UNMIK-a je u jednom intervjuu kazao da referendum o Ustavu i sam Ustav Srbije ne menjaju ništa u sadašnjem položaju i budućem statusu Kosova, te da se, bez obzira na ustavne promene u Srbiji, proces utvrđivanja statusa nastavlja.


Haos zbog korone u “najbržem cirkusu na svetu”: Ogroman broj zaraženih u Formuli 1 - Svetionik.com\n4109 Haos zbog korone u “najbržem cirkusu na svetu”: Ogroman broj zaraženih u Formuli 1\nObjektiv · 31.03.2021 10:23\nTokom prve nedelje nove sezone Formule 1 bilo je 12 pozitivnih slučajeva na koronavirus, objavila je Medjunarodna automobilska federacija (FIA). Obavljeno je 8.150 testiranja. Instalirajte našu iOS ili Android aplikaciju – Objektiv.rs Rukovodstvo Formule 1 će nakon svake trke obaveštavati javnost o broju zaraženih, kako bi se povećala transparentnost i integritet takmičenja. Testirani su svi učesnici, vozači, članovi timova Članak Haos zbog korone u “najbržem cirkusu na svetu”: Ogroman broj zaraženih u Formuli 1 se pojavljuje prvo na Objektiv.\n“On je ostao živ i zdrav, a ja NEPOKRETAN”: Nemanja je digao Srbiju na noge, a sada je PROGOVORIO o svemu\nObjektiv 3 mesto · 21.04.2021 15:32\nSlučaj Nemanje Đurđevića podigao je celu Srbiju na noge, a sada je ovaj mladić za Objektiv.rs podelio najtraumatičnije scene iz svog života i do detalja opisao kako je došlo do saobraćajne nesreće koja ga je prikovala za invalidska kolica, kao i kako se osećao u trenutku kada je saznao da će ostati nepokretan. Nemanja je Članak “On je ostao živ i zdrav, a ja NEPOKRETAN”: Nemanja je digao Srbiju na… Pročitaj više


VOZDOVAC, KOSTE JOVANOVICA, 135m2\nVozdovac, Koste Jovanovica, 4.0, 135 m2 sa 4 terase, I i II od III sprata, dupleks, grejanje sistemom toplotnih pumpi, lift, video nadzor, topla voda, klima, useljiv po dogovoru, gradjevinska dozvola, mogucnost kupovine garaznog mesta, zgrada iz 2020. godine.\nIzuzetno luksuzna zgrada i oprema (sendvic zid, aluminijum-drvo stolarija sa troslojnim staklom, hrastov parket i keramika I klase, moderna balkonska vrata)\nStan je tako koncipiran da se sa drugog nivoa silazi u donji deo gde su tri spavace sobe, od kojih jedna ima sopstveno kupatilo i garderoberNa istom nivou se nalzi jos jedno veliko kupatilo i tehnicka prostorija. Sve sobe imaju terasu. Na drugom nivou je dnevni boravak sa prelepim pogledom, sa izlazom na veliku terasu i kuhinja sa trpezarijom. Na ovom nivou je manji toalet.\nMoguca je kupovina garaznog mesta po ceni od 15 000 evra.\nCena 365 000 evra.\nVozdovac,Boze Jankovica,7.0 kuca od 335 m2 na placu velicine 4 ara.Kuca ima tri nivoa(PST + VPR + VP ...\n7.0 PR/1 335 m2Detaljnije\nBrace Jerkovic, Vojvode Vlahovica, 9.0 kuca od 660 m2, 2 terase, na 5 ari placa, PR + I + II, cg-gas ...\n9.0 PR/2 660 m2Detaljnije\nVozdovac, Admirala Vukovica, 6.0, 220 m2 sa terasom, II od II spata, dupleks, eg/gas, bez lifta, ren ...\n6.0 2/2 220 m2Detaljnije


Email marketing • Skenderovic Consultants\nEmail Marketing Centar omogućuje kompletno praćenje svih aktivnosti vezanih za newsletter kampanje. Istraživanje, kreiranje newsletter-a, optimizacija, testiranje, praćenje i izveštaji. Potpuno automatizujemo email komunikaciju.\nPORUČI WEB USLUGE\nEMAIL MARKETING CENTAR\nAutentifikacija domena, Google analitika, pristupni brendirani link i stranice, liste i povezivanje sa sajtom.\nSlanje newsletter-a po zahtevu, kada ne postoji utvrđena godišnja dinamika Email marketing kampanja.\nKontinualno slanje newsletter-a, kada postoji utvrđena godišnja dinamika Email marketing kampanja.\nIT konsalting & rent-a-CTO\nZainteresovani smo da popričamo o tvom biznisu. Pozovi nas na telefon ili poruči web usluge preko kontakt forme. Dobićeš sve potrebne informacije, a nakon toga će uslediti sastanak ili video konferencija.\nPokreni web biznis izradom premijum web-sajta ili Internet prodavnice. Od nas imaš neprekidnu podršku u vidu konsaltinga, održavanja sajta, vođenja Internet prodaje, Internet marketinga i svih kreativnih web usluga.


Melanija Tramp - simbol otpora ili bez ikakvog uticaja?\nMelanija Tramp – simbol otpora ili bez ikakvog uticaja?\nTanjug 6. avgusta 2018. 09:52\nVAŠINGTON – Američka prva dama Melanija Tramp se – svojim izjavama, modnim izborima ili pak iznenadnim ćutanjem – diskretno, ali planski distancira od svog supruga, predsednika Donalda Trampa, pazeći da ga ne kritikuje direktno, ali jasno stavljajući do znanja da se sa njim ne slaže.\nMelanija je, tako, na Tviteru objavila da je razočarana politikom prisilnih razdvajanja porodica migranata na granici, koju sprovodi Trampova administracija, a potom je posetila raseljenu decu, što je korak kakav predsednik nije preduzeo, primećuje AP.\nU trenutku kada joj se suprug ponovo našao „pod lupom“ zbog navodne afere s porno glumicom Stormi Danijels, ona je naprosto – nestala iz javnosti.\nA kad je reč o medijima, stalno gorućoj temi u SAD i šire s obzirom na odnose Donalda Trampa s novinskim kućama i njihovim predstavnicima, prva dama je – posredstvom svoje portparolke – poručila da će na televiziji gledati šta joj je volja, pa čak i kablovski TV kanal koji je često na dnu Trampove medijske lestvice.\nNajnoviji primer puta kojim Melanijina sve češće kreće, distancirajući se od Trampa, jeste njen odgovor na predsednikove kritike upućene superzvezdi NBA LeBron Džejmsu, čiju je inteligenciju ismejao u reagovanju na njegov intervju za Si-En-En.\nI ovog puta je Melanijina portparolka, Stefani Grišam, brzo novinarima rekla da „LeBron Džejms izgleda radi na dobrim stvarima u korist buduće generacije“ te da je prva dama raspoložena da poseti njegovu novu školu za decu pod rizikom.\nMelanija Tramp, koja se puna 24 dana nije pojavila u javnosti nakon operacije bubrega u maju, takođe je izbegla neke od tradicionalnih dužnosti prve dame, a u zenitu „sage“ o Trampu i Danijelsovoj, u januaru, nije se sa njim pojavila u Davosu.\nTada njen kabinet je odbio da obrazloži zašto se nije pojavila – što inače nije uobičajena praksa – te su posmatrači mogli da, do mile volje, izvlače sopstvene zaključke.\nIako Melanijini postupci nisu oličenje glasnog prkosa, ipak isrctavaju njen zasebni put privlačeći pažnju, zbog čega neki, naročito u levici, u njoj vide skriveni simbol „otpora“.


Tanjug 17. aprila 2021. 07:15\nBEOGRAD – Snimak najnovije predstave “Normalno” švajcarske trupe „Alias“ iz Ženeve, sa Beogradskog festivala igre 2021, biće emitovan sutra uveče, u nedelju, od 22.50 na kanalu RTS 2, stoji na sajtu ove televizije.\nOvim komadom savremene igre u koreografiji osnivača trupe Đulijerma Botelja zvanično je otvoren program 18. izdanja BFI u Beogradskom dramskom pozorištu.\nKako trupa „Alias“ gostuje već četvrti put na BFI, poznata je ne samo beogradskoj već i široj publici po celoj Srbiji, jer je Radio-televizija Srbije snimila i često emitovala jednu od njenih antologijskih predstava „Težina sunđera“.\nTako će i spektakl „Normalno“ biti dostupan svima onima koji su želeli da ga uživo prate u pozorištu, a nisu uspeli zbog ograničenja koja nalaže i dalje teška pandemijska situacija.\nAutor i koreograf predstave „Normalno”, Brazilac Boteljo, svoju najnoviju produkciju posvećuje onome što se trenutno svima u životu dešava – epidemiji.\n“Padamo i ustajemo, jer drugog izbora nemamo, nego da idemo dalje.\nTrudimo se da ostanemo na nogama- mislim da je ova kriza upravo to“, ističe Boteljo.\nTrupa „Alias“ je od osnivanja ostvarila više od 25 celovečernjih produkcija koje su osvajale mnoge nagrade u međunarodnim okvirima.\nDo danas su igrači izveli više od 500 predstava u 20 država Evrope, kao i na gostovanjima u Africi, Aziji, Severnoj i Južnoj Americi.\nBeogradska publika je na 18. Beogradskom festivalu igre dužim stajaćim ovacijama ispratila uzbudljivu predstavu „Normalno“, koju je zabeležila ekipa Radio-televizije Srbije.\nTokom ovog scenskog dela punih sat vremena igrači sve vreme padaju i ustaju, kao simbolično prikazivanje uspona i padova tokom čitavog ciklusa života, gde se uvek mora nastaviti dalje, boriti se i grabiti kroz probleme i nedaće koje sudbina nosi.\nSami učesnici su pravi super heroji, jer su uspeli da izdrže toliki napor i veštinu da u 60 minuta neprestano ustaju i padaju, što je moglo trajati unedogled.\nUrednik emisije je Ranka Jakšić, dok je reditelj snimka predstave – Petar Stanojlović.


Srbiji na EP u Krakovu polufinale posle 12 godina - Kajakaški savez Srbije\n05.10.2020. - 21:50 » Vesti\nPosle četiri dana nadmetanja na Evropskom prvenstvu za juniore i mlađe seniore u Krakovu, Marko Đorđević u nastupu u svojoj prvoj godini kao mlađi senior uspeo je da dovesla do polufinala discipline k-1 i završivši tamičenje na 24 mesto u konkurenciji 30 takmičara.\nDevetnaestogodišnji Nišlija je u svojoj prvoj trci kao mlađi senior na jednom velikom međunarodnom tamičenju završio kao 28-osmi sa vremenom 104,86 sekundi (16,37 sekundi zaostatka za pobednikom trke). Naš drugi predstavnik, u ovoj disciplini, četiri godine stariji Miloš Jevtić bio je 27-mi sa vremenom 104,27 sekundi u prvoj trci u konkurencji 40 takmičara.\nNakon druge vožnje, Đorđević je u konkurenciji 20 takmičara, završio trku na 10 mestu sa vremenom 106,09 sekundi (14,72 sekunde zaostatka za pobednikom trke) što mu je bilo dovoljno za plasman u polufinale.\nMiloš Jevtić je u drugoj trci završio takmičenje plasmanom na 13 mesto sa ostvarenim vremenom 108,35 sekundi i time se oprostio od mlađeseniorske konkurencije jer ga u narednim godinama očekuje nastup u seniorskoj kategoriji.\nU polufinalu gde je nastupilo prvih 20 tamičara iz prve vožnje i 10 iz druge, Marko Đorđević završio je trku na 24 mestu sa vremenskim ostvarenjem od 116,75 sekundi (26,41 sekundu slabije od pobednika polufinala) Poljaka Krstofa Majrčaka kasnije ispostavilo se vicešampiona starog kontineta u discplini k-1 u konkurenciji mlađih seniora. Prvak Evrope postao je Austrijanac Mario Lejtner, dok je Belgijanac Gabrijel De Koster bio bronzani.\nSrpski slalom je tako dočekao posle 12 godina da ima predstavnika u polufinalu u olimpijskoj disciplini (k1), po prvi put u konkurenciji mlađih seniora. Poslednji put takav rezultat (polufinale) ostvaren je na EP u Solkanu 2008 godine (P.Pavlović, D. Stojiljković i F. Bukara, juniori), a pre toga 2007 (Krakov Poljska-M.Pavlović, junior) i 2004 (Krakov Poljska-M.Pavlović junior).\nTakmičenje u slalomu u Poljskoj okupilo je u konkurenciji mlađih seniora učesnike iz 19 zemalja.


Rusija i Ukrajina postigle preliminarni dogovor o tranzitu gasa - Sputnjik Srbija\n16:33 13.12.2019 (osveženo 17:00 13.12.2019) Preuzmite kraći link\n„Nastavljamo da razmatramo konkretna pitanja na raznim nivoima“, rekao je Vitrenko nakon sastanka sa šefom „Gasproma“ Aleksejom Milerom u Beču.\nOn je dodao da za sada nije utvrđen datum sledećih pregovora Rusije i Ukrajine.\nGlavna tema današnjih pregovora bilo je produžavanje ugovora o tranzitu gasa iz Rusije u Evropu preko ukrajinske teritorije posle 2019. godine, pošto važeći desetogodišnji sporazum ističe krajem ove godine. Vitrenko je ranije rekao da je 13. decembar krajnji rok za zaključivanje ugovora o dugoročnom obezbeđivanju tranzitnog kapaciteta ukrajinskog gasno-transportnog sistema.\nPrethodni bilateralni pregovori održani su 28. novembra u Beču. U njima su učestvovali ruski ministar energetike Aleksandar Novak, ministar energetike i zaštite životne sredine Ukrajine Aleksej Orželj, predsednik uprave „Gasproma“ Aleksej Miler, rukovodioci „Naftogasa Ukrajine“ i Operatera sistema za tranzit gasa preko Ukrajine.


Održana radionica ,,Razmjena iskustava Mreža podrške svjedocima/žrtva“ – ACED\nOdržana radionica ,,Razmjena iskustava Mreža podrške svjedocima/žrtva“\nU okviru projekta ,,Osiguranje pristupa pravdi za svjedoke/žrtve kroz jačanje postojećih i uspostavljanje novih mreža podrške svjedocima u BiH“ održana je trodnevna radionica razmjene iskustava Mreža za podršku svjedocima.\nRadionica je održana od 13. do 15. aprila na Jahorini, a učesnici su bili predstavnici institucija i nevladinih organizacija sa područja koje pokrivaju okružni sudovi Banja Luka, Doboj, Bijeljina, Trebinje i Istočno Sarajevo.\nProjekat realizuju 4 partnerske orgaizacije: ,,Vive žene” Tuzla, ,,Medica” Zenica, Fondacija ,,Udružene žene” Banja Luka i Agencija za saradnju, edukaciju i razvoj ACED Banja luka, a finansira Evropska unija.\nCiljevi održavanja radionice su: razmjena iskustva u radu institucionalnih mreža podrške i novoformiranih multidisciplinarnih timova, razvoj efikasnije metodologije rada mreža/timova i uspostava buduće saradnje mreža/timova podrške žrtvama i svjedocima na područjima u nadležnosti Okružnih sudova u Republici Srpskoj (RS).\nUčesnici su tokom tri dana diskutovali i razmjenjivali dosadašnja iskustva u radu mreža, identifikovali izazove i prilike u radu mreža na rješavanju prioriteta i pružanju podrške korisnicima mreža. Takođe su, kroz rad u malim grupama, diskutovali o tome kako svaka institucija, odnosno nevladina organizacija, može da doprinese radu mreže, šta mreža može da pruži lokalnoj zajednici i na koji način mreža može biti vidljivija i pristupačnija korisnicima.


Počele edukativne radionice za 1.000 mladih bez posla - Coca-Cola Podrška Mladima :Coca-Cola Podrška Mladima\nMinistar za rad, zapošljavanje, boračka i socijalna pitanja, Aleksandar Vulin, posetio je u Ćupriji prvu edukativnu radionicu u okviru nacionalnog program Coca-Cola podrška mladima. Trodnevne radionice u Ćupriji pohađa 30 nezaposlenih mladih između 18 i 30 godina koji će dobiti priliku da unaprede svoje lične i poslovne veštine, ključne za uspešno zaposlenje.\nProgram će tokom 2017. godine u Srbiji proći čak 1.000 mladih širom Srbije, a edukativne radionice vode sertifikovani stručnjaci sa velikim iskustvom, kao i zaposleni kompanije. Polaznici imaju priliku da uče o uspešnoj komunikaciji, poslovnoj administraciji, finasijama, upravljanju projektima, pripremi poslovnih planova, kao i tome kako da lakše dođu do željenog posla.\n„Coca-Cola HBC Srbija je pravi primer socijalno-odgovorne kompanije koja omogućava da 1.000 mladih ljudi iz malih sredina stekne dodatne veštine, čime svoju budućnost uzimaju u svoje ruke. Ovim projektom Coca-Cola HBC Srbija ne pomaže samo mladima, već i čitavom poslovnom okruženju. Jedan od najčešćih zahteva poslodavaca je obrazovana radna snaga, što ova kompanija kroz program Coca-Cola podrška mladima omogućava.“, izjavio je Aleksandar Vulin, ministar za rad, zapošljavanje, boračka i socijalna pitanja.\nObilasku prve radionice prisustvovali su i Ninoslav Erić, predsednik opštine Ćuprija, Zoran Martinović, direktor Nacionalne službe za zapošljavanje i Aleksandar Ružević, generalni direktor kompanije Coca-Cola HBC Srbija, koja je i pokretač ovog dugoročnog programa.\n„Kompanija Coca-Cola HBC Srbija je ponudila novi model obrazovanja kojima mladi stiču upravo ona znanja na kojima poslodavci insistiraju. Iako je stopa nezaposlenosti mladih veća od ostale populacije, u prethodnoj godini je više od 60.000 zaposleno, a u ovoj godini imamo i bolje rezultate. Samo u prva četiri meseca ove godine imamo oko 30.000 slučajeva zapošljavanja mladih i oko 25.000 njih je uključeno u programe edukacije i aktivne mere.“, izjavio je Zoran Martinović, direktor Nacionalne službe za zapošljavanje.\n„Kao najpoželjniji poslodavac među studentima i mladima u Srbiji vidimo da mladi ljudi pokazuju veliku želju da rade, ali i da napreduju. Istovremeno, uviđamo da im nedostaje praktično znanje potrebno za moderno poslovanje i to nas je motivisalo da pokrenemo ovaj nacionalni program. Razvoj mladih vidimo kao ulaganje u održivi razvoj naše kompanije kao i budućnosti lokalne privrede koja zavisi od generacija koje dolaze“, istakao je Aleksandar Ružević, generalni direktor kompanije Coca-Cola HBC Srbija.\nZainteresovani kandidati se mogu prijaviti za učešće u programu popunjavanjem formulara.


PPV i MSP I. Dačić otvorio Međunarodni sajam poljoprivrede u Novom Sadu\nPrvi potpredsednik Vlade i ministar spoljnih poslova Ivica Dačić sastao se danas u Novom Sadu sa ministrom spoljnih poslova Kraljevine Holandije Fransom Timermansom, nakon čega je otvorio 81. Međunarodni sajam poljoprivrede u tom gradu.\nObraćajući se mnogobrojnim zvaničnicima, izlagačima, poljoprivrednim proizvođačima i gostima, ministar Dačić istakao je da bez obzira na opštu atmosferu u kojoj se ovaj sajam održava, život mora da ide dalje i "Srbija mora da ima što kvalitetniji odgovor na sve izazove sa kojima se u ovom trenutku suočava".\nDačić je napomenuo da je zajednički stav, istaknut u razgovoru sa predsednikom vlade Aleksandrom Vučićem, bio da ovu sajamsku manifestaciju, uprkos izuzetno teškoj situaciji u zemlji izazvanoj poplavama, ne treba odlagati već "treba raditi".\nIstičući da je posebno značajno što je Holandija zemlja partner ovom poljoprivrednom sajmu, jer je to jedna od najznačajnijih agrarnih država i druga po izvozu poljoprivrednih proizvoda u svetu, ministar Dačić je napomenuo da od Holandije Srbija mnogo toga može da nauči.\nPosebno je naglasio saradnju u vodoprivredi, koja bi za Srbiju sada bila od ogromnog značaja radi ublažavanja velikih šteta koje je Srbija pretrpela proteklih nekoliko dana.\nPPV je istakao da je poljoprivreda velika razvojna šansa Srbije koju moramo maksimalno da iskoristimo i dodao da je razvoj te grane ključni u podsticaju ukupne srpske privrede.\nŠef srpske diplomatije je rekao i to da su katastrofalne poplave nanele nemerljive štete poljoprivredi na gotovo polovini teritorije Srbije, podsećajući da je šteta od suše pre dve godine, bila procenjena na oko milijardu evra i dodao da se od ove katastrofe očekuju tolike, ako ne, i veće štetne posledice.\nTom prilikom, ministar je naveo da je 10 odsto ukupnog godišnjeg bruto proizvoda ostvareno u toj oblasti, da je u poljoprivredi 21 odsto ukupno zaposlenih u Srbiji, kao i da naš agrar ostvaruje devizni priliv od oko milijardu evra godišnje.\nU svom obraćanju, šef holandske diplomatije Timermans je saopštio da je holandska vlada donela odluku da Srbiji dodeli nepovratnu pomoć u iznosu od 500.000 evra.\nOn je rekao i to da je Holandija kroz vekove svog najvećeg neprijatelja - vodu pretvorila u najvećeg saveznika, ističući da ta zemlja želi da sa Srbijom podeli svoja dragocena iskustva u toj oblasti.\n"Iskreno se nadam da će ovaj sajam doprineti unapređivanju ukupne saradnje naše dve zemlje", rekao je Timermans na srpskom jeziku.\nGovor ministra Dačića i ministra Timermansa povodom otvaranja Novosadskog sajma\nMinistri Dačić i Timermans otvorili Novosadski sajama\nKljučne reči: Holandija Ivica Dačić


temisvar – Zlatibor.News\n18/11/2015 ZlatiborNewsComments Off on Hor iz Mačkata nastupio u Temišvaru\nU okviru manifestacije “Dani srpske kulture u Temišvaru” koja se održava od 4. do 29.11.2015. godine, u subotu 14. novembra u srpskoj Sabornoj crkvi u Temišvaru na koncertu duhovne muzike nastupio je hor “Svetog proroka Ilije” crkve iz Mačkata. Opština Čajetina i Turistička organizacija “Zlatibor” ovom prilikom su uzeli učešće, čiji su predstavnici prisustvovali događajima […]\n19/04/2015 ZlatiborNewsComments Off on Turistička ponuda Zlatibora predstavljena u Budvi i Temišvaru\nU sklopu priprema za predstojeću turističku sezonu TO Zlatibor je prdestavila ponudu Zlatibora u Rumuniji i Crnoj Gori. U četvrtak je u Temišvaru predstavljena turistička ponuda Srbije, u okviru promotivne kampanje „Moja Srbija“, koju sprovodi nacionalna turistička organizacija, a koja je namenjena srpskoj dijaspori. Na promociji u restoranu Lojd, u centru Temišvara pored TO Srbije, učestovali […]


NOVINARKA i kolumnistkinja "Nedeljnika" LJiljana Smajlović prokomentarisala je danas pisanje opozicionih medija o nezakonitim blokadama i protestima.\nMINISTAR finansija Siniša Mali gostovao je jutarnjem programu Prve televizije.\nOTAC crtanih filmova koji su mnogima ulepšali detinjstvo rođen je na današnji dan, pre 120 godina. Volt Dizni (1901-1966) osmislio je 1928. lik Mikija Mausa koji ga je proslavio i učinio legendom animiranog filma, a njegova ostvarenja "Bambi", "Alisa u zemlji čuda", "Snežana i sedam patuljaka", "Pepeljuga", "Petar Pan", "Pinokio", filmovi o Paji Patku i dalje su omiljeni među mališanima. Kao filmski producent drži rekord sa 22 dobijena Oskara i 59 nominacija za tu nagradu.\nINCIDENTI NA PROTESTU U BEČU: Uhapšeno 5 osoba, povređeno više policajaca\n05. 12. 2021. u 14:09\n4 PREDSEDNIKA SE OPROSTILA OD MRKE: Jedan mu nosio kovčeg (FOTO)\n03. 12. 2021. u 17:52\n14:37 MAJSTORIJA KATAIJA: Ovako je Zvezdin Magiko udvostručio prednost crveno-belih u Kruševcu (VIDEO)\nFUDBALERI Crvene zvezde od 13:30 gostuju Napretku u Kruševcu u utakmici 19. kola superlige Srbije.


Nova ekološka inicijativa Er Srbije\nTanjug 1. aprila 2021. 10:47\nBEOGRAD – „Er Srbija“ je implementirala mobilnu aplikaciju „SkajBrit“ (SkyBreathe) programa za praćenje i kontrolu potrošnje goriva, namenjenu svom letačkom osoblju, navodi se u današnjem saopštenju srpskog avioprevoznika.\nTa aplikacija pilotima pruža uvid u sve letove koje su obavili, uz mogućnost analize svake faze leta, poređenja odstupanja između realizacije i plana, kao i praćenja uspešnosti primene inicijativa koje doprinose smanjenju emisije gasova.\nPutem „SkajBrita“ dostupno je i mnoštvo informacija koje pomažu u aktivnostima pre poletanja i nakon samog leta.\n„Briga o zaštiti životne sredine predstavlja neodvojiv deo našeg svakodnevnog poslovanja i zadovoljni smo jer inicijative koje pokrećemo daju rezultate. Tokom 2019. godine uspeli smo da smanjimo emisiju ugljen-dioksida za gotovo tri hiljade tona. Naši piloti su najzaslužniji za smanjenje potrošnje goriva jer se procedure sa ovim ciljem uglavnom preduzimaju tokom samog leta“, izjavio je Dankan Nejsmit, generalni direktor Er Srbije.\nPrema njegovim rečima, upotreba mobilne aplikacije dodatno će pospešiti proces optimizacije i raduje svaki novi korak ka održivijoj budućnosti avio-industrije.\n„Er Srbija“ od 2013. godine aktivno učestvuje u procesu EU ETS, koji podrazumeva praćenje emisije ugljen-dioksida na teritoriji Evropske unije, a od 2019. i u Šemi za kompenzaciju i smanjenje emisije ugljenika u međunarodnom vazduhoplovstvu (CORSIA) Međunarodne organizacije civilnog vazduhoplovstva, dodaje se u saopštenju.\nPočetkom oktobra 2020. godine, Er Srbija je postala deo zajednice korisnika „SkajBrit“ sistema i pridružila se svetskim avio-kompanijama koje koriste ovaj specijalni softver namenjen očuvanju životne sredine.


Otvorena manifestacija "Svetovi veštačke inteligencije" u Muzeju nauke i tehnike\nOtvorena manifestacija „Svetovi veštačke inteligencije“ u Muzeju nauke i tehnike\nTanjug 23. septembra 2021. 20:29\nBEOGRAD – Manifestacija „art+science” (umetnost+nauka), pod sloganom „Svetovi veštačke inteligencije“ otvorena je večeras u Muzeju nauke i tehnike u Beogradu.\n„Od 2015. godine osmišljavamo programe koji će omogućiti umetnicima i naučnicima da zajedno rade. Važno nam je da oni kreiraju nova dela avremene strukture i jezika. ta dela objedinjavaju u sebi vrednosti i mogućnosti nauke i umetnosti. Veštačka inteligencija nije pitanje budućnosti već nešto što nas uveliko okružuje“ kazao je Erić.\n„Taj rad ima posebnu poetiku i nastao je u saradnji Žistin Emar sa svojim kolegama i naučnicima iz Japana na nekoliko univerziteta. Umetnica svedenom i minimalističkom estetikom uspeva da sučeli mogućnosti komunikacije između ljudi i robota. Reč je o vrlo estetizovanoj plsnoj minijaturi“ kazao je Erić.\nIdeja programa Svetovi veštačke inteligencije u okviru projekta Evropska laboratorija veštačke inteligencije – AI Lab, podržanog kroz EU program Kreativna Evropa, jeste suštinsko, kritičko i kreativno sagledavanje veštačke inteligencije, koja svojom pojavom i primenom stvara i pobuđuje i uzbuđenje i strepnju, u zavisnosti od perspektive, znanja i razumevanja posmatrača.\nViše dela je posvećeno kritičnim i moralnim apsektima savremenih društvenih problema, pa se tako rad „Anatomija Fatberga“ grupe autora bavi zagađenjem Dunava, osvešćujući naš kompleksan odnos sa otpadom i njegovim posledicama po okolinu.\nSa druge strane, rad „Skeens“ španske umetnice Elise Kveste predstavlja pokušaj da izađemo na kraj sa ogromnom količinom podataka koje algoritmi veštačke inteligencije generišu kao naš digitalni identitet.


► Linta: Ispada da se Bajaga slaže sa tezom hrvatskih branitelja\nFoto: Beta / Šabački letnji festival\nTo, po oceni Linte, ukazuje da se se "on (Bajaga) slaže da lažnom i besmislenom tezom hrvatskih branitelja i hrvatske države da su Srbija i krajiški Srbi izvršili agresiju na Hrvatsku".\n"Pored toga, Bajaga se u razgovoru sa novinarkom TV N1, uoči koncerta u Varaždinu, svim silama trudio da se opravda da u Kninu 1993. godine nije pevao četničke pesme, odnosno da nije pevao pesmu "Armija srpska". Bajaga treba da bude ponosan što je 1993. godine pevao u Kninu za svoj narod, a ne da sve to sada negira da bi... mogao da nastupa u današnjoj Hrvatskoj, gde se otvoreno rehabilituje zlikovačka ustaška ideologija i ustaški pozdrav 'Za dom spremni'", kazao je Linta.\nLinta je izrazio žaljenje i zbog toga što je Bajaga "prećutao" tvrdnju novinarke da je 1993. godine u Kninu nastupao na okupiranom području, već da je srpski narod na tom području "živeo vekovima".\n"Srpski narod je na svom području stvorio Republiku Srpsku Krajinu s ciljem da ostane u Jugoslaviji i da se odbrani od agresije proustaškog i separatističkog režima Franje Tudjmana. Nažalost, u tome nije uspeo iz više razloga", rekao je Linta.\nNastup benda "Bajaga i Instruktori" na Danima piva u Karlovcu 3. septembra je dvadesetak dana pre manifestacije otkazan zbog pritiska hrvatskih branitelja.\nŠta je Bajaga o rekao za N1 pročitajte OVDE.\n19.08.2018, 15:34h Опет овај ИЗА КОЧИЋЕВОГ БУРЕТА... Preporuči (1)\n""Linta: Ispada da se Bajaga slaže sa tezom hrvatskih branitelja..." ... - А испада да СВАКО МОРА ТЕБЕ ДА ПИТА?! 'Ајде бежи за оно Кочићево буре и покриј се ушима!


-Žene obolele od dijabetesa tip 1 (insulin zavisnog) nekada nisu mogle da razmišljaju o trudnoći, jer zbog poremećenog metabolizma šećera automatski gube menstruaciju. Otkrićem i uvođenjem insulina u terapiju postalo je moguće da se mesečni ciklus reguliše, a uz precizno određenu dozu omogućena je i ovulacija. To znači da i ove žene mogu da ostanu u drugom stanju kao i zdrave žene. Pravo je zadovoljstvo reći da obolele od dijabetesa tip 1, zahvaljujući napretku medicine, danas rađaju zdravu decu.\nOvako o mogućnostima trudnoće i rađanja zdravog potomstva, pacijentkinja obolelih od insulin zavisnog dijabetesa govori profesor dr Gordana Lazović-Radonjić, ginekolog endokrinolog, načelnik Odeljenja ginekološke endokrinologije Klinike za ginekologiju i akušerstvo KCS i podseća da su, ipak, do pre tridesetak godina, i pored uzimanja propisane doze insulina ove pacijentkinje rađale mnogo krupniju decu, često sa velikim poremećajima srca i centralnog nervnog sistema (CNS). Ali, naučno saznanje da i trudnoća deluje dijabetogeno omogućilo je da se insulinska terapija trudnica obolelih od dijabetesa tip 1 koriguje.\n- Da bi trudnoća protekla bez komplikacija i da bi rodile zdrave potomke, ove pacijentkinje bi, čim saznaju da su u drugom stanju, trebalo da pregleda endokrinolog da bi im promenio dozu insulina. Zato je neophodno da u bolnici ostanu nekoliko dana i da im se prati količina šećera u krvi posle svakog obroka. Rezultati ovih ispitivanja, endokrinologu pomažu da ovim trudnicama propiše odgovarajući način ishrane, to jest dijetu - objašnjava naša sagovornica i naglašava da je dijeta zapravo presudni deo terapije trudnica obolelih od šećerne bolesti tip 1.\nZa trudnoću bez rizika, neophodni su adekvatna doza insulina i redovni ultrazvučni pregledi.\n- Osim preparata poput folne kiseline i ultrazvučnih pregleda propisanih zdravim trudnicama, one koje boluju od dijabetesa tip 1 imaju i obavezne dodatne ultrazvučne preglede. Prvi je čim saznaju da su trudne, a potom u 12, 16, 24, 26 i 28. nedelji, jer su to kritične sedmice koje `traže` posebna posmatranja. Ukoliko su nalazi ovih pregleda uredni, porođaj bi trebalo da protekne bez poteškoća i komplikacija - kaže profesorka Lazović-Radonjić.\nDa bi se izbegle komplikacije u trudnoći, ona podseća da se mora voditi računa i o tome koliko dugo trudnica boluje od ovog tipa dijabetesa. Ukoliko se ispoljio mnogo pre trudnoće, sigurno je izazvao organske promene, pre svega u krvnim sudovima centralnog nervnog sistema, srca i bubrega pa su sklonije hipertenziji u trudnoći.\n- Važno je da ih pregleda i očni lekar, jer stanje krvnih sudova mrežnjače daje dobru informaciju o krvnim sudovima CNS. Neophodno je i praćenje rada bubrega, koji su, inače, zbog trudnoće fiziološki, uobičajeno opterećeni - kaže profesorka i naglašava da sve moguće komplikacije trudnica obolelih od dijabetesa tip 1 kao i njihovih beba mogu da se spreče ukoliko se primenjuje propisana terapija.\nNezgodniji tip 2\n- Dijabetes tip 2 je mnogo nezgodniji naročito ako se ispolji tek u trudnoći, a ukoliko je nedijagnostikovan pre trudnoće i nelečen, ugroženi su i majka i beba - upozorava profesorka Lazović-Radonjić i naglašava da ako uzimaju terapiju i one rađaju zdrave bebe.


Iznenadićete se kada vidita šta će se sve dogoditi u svetu nakon smrti kraljice Elizabete - Fokuzz\nIznenadićete se kada vidita šta će se sve dogoditi u svetu nakon smrti kraljice Elizabete\nUprkos mnogim lažnim tvrdnjama medija u poslednjih nekoliko godina o njenoj smrti, kraljica Elizabeta II je i dalje veoma živa. Međutim, ipak i dalje kruže glasine o njenoj lošoj zdravstvenoj situaciji. Nadamo se da do njene smrti neće doći u skorije vreme, ali saznajte šta će se desiti kada ona napusti ovaj svet.\nDanas je kraljica Elizabeta živa i zdrava. Vrlo je aktivna u vođenju zemlje i kraljevske porodice. Nažalost, jednog dana, kao i svi mi, i kraljica će napustiti ovaj svet\nIako je vladar sa najdužim stažom u Velikoj Britaniji, jako je tužno za engleski narod, pa i čitav svet što je više nećemo gledati kako uživa sa svojim ljubimcima, korgijima\nGubitak kraljice Elizabete biće poguban za Veliku Britaniju, ali srećom po njih, oni imaju plan koji će sprovesti kada se to desi. Baš kao i predsednik SAD-a, i kraljica ima tajni kod za svoje ime, njen je Londonski most\nNjen privatni sekretar je prva osoba koja će biti obaveštena o njenoj smrti. A sledeća osoba koja će biti obaveštena jeste premijer\nPremijeru će biti rečeno da je "Londonski most srušen". S obzirom na to da je u današnje vreme javnost poprilično povezana, ne sumnjamo da će se vest o njenoj smrti veoma brzo prošriti\nSvakako pre nego što javnost bude informisana, Vlade mnogih drugih zemalja biće obaveštene o njenoj smrti. Takođe će se na kapiji Bakingemske palate nalaziti znak\nCela država će neko vreme biti u žalosti, pre nego što princ Čarls postane kralj. Princ Vilijam i Kejt Midlton postaće princ i princeza od Velsa, što je Dajanina bivša titula\nPeriod žalosti trajaće 10 dana, a situacija će biti poprilično emotivna tokom tog perioda. "To će biti 10 dana tuge i spektakla, koji će oslikati ono što monarhija predstavlja. Uživaćemo u onome što smo nekad bili i izbegavaćemo da se suočimo sa onim što smo postali" - kaže "The Guardian"\nMeđutim, to još uvek nije kraj. Još uvek postoji pitanje na koji način narod može odati počast svojoj kraljici. Pre nego što bude sahranjena, njen kovčeg će biti 4 dana u palati\nDvanaestog dana nakon njene smrti, sahrana će biti održana u Vestministerskoj opatiji. Lideri i važni ljudi iz mnogih zemalja prisustvovaće njenoj sahrani\nKako bilo, još uvek se ne zna tačno gde će ona biti sahranjena. Nadamo se da o tome nećemo ni morati da razmišljamo u skorije vreme i da ćemo još dugo gledati njen osmeh!


Kfor i Euleks održali zajedničku vežbu – DnevniZurnal\nKfor i Euleks održali zajedničku vežbu\nby admin 23/02/2022, 09:50 1.5k Views\nKfor i Euleks održali su zajedničku vežbu radi provere stepena spremnosti u upravljanju vanrednim situacijama, računajući i snage Kosovske policije, saopštio je Kfor.\n„U prisustvu bilo kakvog upozorenja koje bi moglo da utiče na bezbednosnu situaciju, Kfor je spreman da usvoji sve neophodne mere da Kosovo bude bezbedno, u bliskoj saradnji sa Kosovskom policijom i Euleksom, za dobrobit ljudi koji žive na Kosovu“, navodi se u saopštenju.\nVežba „Zajedničko udruživanje 22“ održana je u okviru postojeće saradnje u oblasti bezbednosti na Kosovu između Kfora i Euleksa, odnosno međunarodnih snaga predvođenih NATO i Misije Evropske unije za vladavinu prava na Kosovu.\nKroz teorijske aktivnosti, pripadnici Kfora i Euleksa trebalo je da zajedničkim odgovorom reaguju na različite simulirane događaje i incidente, a tokom vežbe često su pristizale nove informacije, osmišljene da testiraju najdelikatnije aspekte upravljanja krizama i konfliktima u zajedničkom operativnom okruženju.\nCilj vežbe, sprovedene pod rukovodstvom zamenika komandanta Kfora, brigadnog generala Luke Pipernija, bio je da se na koordinisan način proveri stepen spremnosti u upravljanju vanrednim situacijama između međunarodnih bezbednosnih organizacija kao što su Kfor i Euleks.\nKako se navodi, to je takođe bila prilika da se testiraju procedure komandovanja i kontrole i komunikacije i da se proceni priprema štaba Kfora i osoblja Euleksa, što je omogućilo da se identifikuju moguće nove smernice koje jačaju i čine efikasnijom saradnju između te dve organizacije.\nDodaje se da je Misija NATO-KFOR da doprinese garantovanju bezbednog okruženja i slobode kretanja na celom Kosovu, kao što je naloženo Rezolucijom 1244 Saveta bezbednosti UN.


Top veštine koje savremeni muškarac treba da poseduje | MediaPress\nVremena kada je muškarac morao da sprema drva za ogrevi zimi i da odlazi u lov kako bi porodici obezbedio hranu za preživljavanjeje daleko iza nas. Međutim, iako je patrijarhalni model života davno prevaziđen, to nikako ne znači da su se pripadnici jačeg pola odrekli svoje muške strane ličnosti, koja se danas neguje u onoj formi u kojoj to pozitivno utiče na njegovo samopouzdanje, društveni ugled i poslovni uspeh.\nŽivot u 21. veku sa sobom nosi nove promene i zahteve kojima se moramo prilagoditi, a samim tim i veštine kojima savremeni muškarac treba da ovlada. Evo koje to sposobnosti muškarac u današnjem, modernom svetu treba da ima, kako u poslovnoj, tako i u privatnoj sferi života.\nModeran muškarac ne zazire od mode, ali nije ni opterećen trendovima. On pažljivo bira komade koji se poklapaju sa tim kakav utisak želi da ostavi na okolinu. On zna da odabere trajnu i kvalitetnu odeću, koja će mu olakšati svakodnevne odevne izbore.\nKljuč ove veštine je u opskrbljivanju bazičnim komadima kao što su – jednostavna bela majica, majica sa zanimljivim natpisom, jedna bela košulja i jedna u boji, jednostavan blejzer, vuneni udobni džemper, par farmerki i poslovnih pantalona, cipele i sportska oprema.\nTek kada smo sigurni da sve ovo imamo u ormaru, možemo se poigravati sa trendovima i davati lični pečat kombinacijama. I onaj naizgled najkompleksniji i najskuplji deo ovog zadatka – odabir kvalitetnih cipela, lako se savladava uz nekoliko trikova – kupovinu obavite tek nakon što ste se uverili da je i unutrašnja postava obuće kvalitetna i proverili materijale izrade.\nKupujte poslepodne, kada su vam stopala naduvenija, prokrvljenija i u realnijoj veličini i formi nego ujutru. I obavezno – prošetajte po prodavnici u cipelama kako biste se uverili da vas baš nigde ne stežu i žuljaju.\nSnalaženje na tržištu rada\nTržište rada menja se iz godine u godinu. Mogućnost da budemo preduzetnici sve je primamljivija i dostupnija, a zapošljavanje u velikim kompanijama zahteva nova znanja i nove pristupe. Radno vreme je sve fleksibilnije, a sve je više ljudi koji se odlučujuda žive životom digitalnih nomada, putujući i radeći van kancelarije.\nSa ovim morem novih mogućnosti, dolaze i novi zahtevi za savremenog muškarca. On najpre mora da prepozna svoje sklonosti i odabere pravi smer za svoju karijeru, ali i da se konstantno usavršava, pohađajući kurseve i druge oblike neformalnog obrazovanja. Kako fakulteti i srednje škole u našoj zemlji nisu prilagođeni novim tendencijama tržišta rada, sve veći broj muškaraca odlučuje se za prekvalifikacije.\nOsnova kompetentnosti za većinu firmi su poznavanje jezika i konkretna stručna znanja iz određenih oblasti. Škola engleskog jezika dobar je izbor za one koji nisu ovladali ovim jezikom na komunikacijskom nivou, a onlajn kursevi na sajtovima poput Udemy-ja mogu vam biti od pomoći pri sticanju konkretnih znanja iz širokog spektra oblasti, posebno iz IT-ja i digitalnog marketinga.\nOvladavanje hranom i pićem\nProšlo je vreme kada samo žena mora da kuva, i savremeni muškarci dozvoljavaju sebi da uživaju u ovoj veštini i poigravaju se sa ukusima i stilovima. Takođe, savremeni muškarac je i onaj koji zna šta da naruči kada ode u restoran i preuzima inicijativu u ovoj situaciji.\nNove generacije sve više promišljeno biraju svoje namirnice i usklađuju ih sa svojim načinom života, količinom treninga i fizičkim balansom kakav žele da postignu. Ista situacija je i sa pićem, pa poznavanje vina i brendova kraft piva mogu biti korisni ne samo za ostavljanje dobrog utiska, već i toga da izbegnemo mamurluk i glavobolje narednog dana.\nDavanje oduška sebi\nSavremeni muškarac nije više onaj jedini stub na kome počiva opstanak porodice. Sada, kada su uloge podeljene, šire je polje mogućnosti iistraživanja onoga što on zapravo želi od života. Ekonomska stabilnost je bitna, ali novac i uspeh ne moraju biti glavni motivatori savremenog muškarca.\nOn zna da da oduška sebi, da postavi stvari u životu u savršenu ravnotežu, i da se ponekada samo zavali i uživa u višečasovnim gledanju omiljene serije. Odmor i užitak baza su mentalnog zdravlja svake osobe, pa i svakog muškarca.\nNovo doba za oba pola zahteva određeni set veština i veliko samopouzdanje i prilagođavanje u najrazličitijim situacijama. Razlika je u tome što moderne situacije nisu toliko egzistencijalne, ali samim tim podrazumevaju prefinjenija i konkretnija znanja iz brojnih oblasti. Od razvijanja sofisticiranog ukusa za pića, hranu i kinematografiju, do načina na koji komunicira i reprezentuje se u poslovnom svetu, polje samousavršavanja postaje sve šire.\nKljučna veština koju savremeni muškarac treba da usvoji je ipak to da da oduška sebi, jer svet, pa ni porodica, više ne zavise samo od njega, što sa sobom nosi konačnu slobodu da uživa u samospoznaji i sitnim zadovoljstvima.


Medijska koalicija: Besramne i opasne izjave Gajovića – Matrica slobode medija\nMedijska koalicija: Besramne i opasne izjave Gajovića\nPosted on February 10, 2018 by Teodora — No Comments ↓\nBeograd, 10.februar 2018.godine –\nKoalicija novinarskih i medijskih udruženja (NUNS, NDNV, ANEM, Lokal pres i AOM) saopštila je da smatra da su izjave državnog sekretara u Ministarstvu kulture i informisanja Aleksandra Gajovića besramne i opasne, te da su u funkciji ne samo relativizacije učestalih napada na novinare, već i njihovog podsticanja.\nKako se navodi u saopštenju, Gajović je i u intervjuu za Radio Slobodna Evropa “opravdao imidž arogantne i nestručne osobe”.\n“Ali je otišao i mnogo dalje, relativizujući i opravdavajući napade ne novinare tvrdnjama da je potrebno saslušati i drugu stranu, odnosno verzije napadača i njihove motive, da novinari sami sebe treba da štite, ali i da misli da su pojedinci sami sebi slali pretnje zbog samoreklamiranja i zbog toga što ‘imaju loše namere'”, navodi se u saopštenju.\nKoalicija podseća da su napadi i pretnje u koje državni sekretar “sumnja” prijavljeni nadležnim organima, policiji i tužilaštvu, a da su pojedini slučajevi, iako sa velikim zakašnjenjem, procesuirani.\n“Smatramo da ovakve izjave državnog sekretara mogu da budu predmet privatnih tužbi i u tom smislu ćemo pružiti pravnu pomoć našim kolegama ukoliko se odluče na taj potez”, saopšteno je.\nKoalicija je pozvala premijerku Srbije Anu Brnabić, kao i ministra kulture i informisanja Vladana Vukosavljevića, da se odrede prema “ovom skandaloznom nastupu državnog sekretara, odnosno da saopšte da li su njegovi stavovi istovremeno i stavovi Ministarstva i Vlade Srbije”.\n← Previous Previous post: REM mesecima krije podatke o sednici i ignoriše poverenika\nNext → Next post: Grupa za slobodu medija i UNS: Vlada mora da smeni Gajovića


nokia — Online Tržište\nSvi članci na temu nokia\nNokia prodaje HERE za 2.8 milijardi evra\nKonačan potpis na prodaju Nokia HERE konzorcijumu nemačkih proizvođača automobila, Audi AG (koji je vlasništvo kompanije Volkswagen), BMV Group i Daimler AG trebao bi se desiti danas. Iako je bilo najavljeno da dogovor o prodaji neće...\n4. Decembra 2015. / ostavite komentar\nNokia predstavila tri Android telefona\nGlasine koje su se mogle čuti u poslednja dva meseca, da Nokia radi na Android telefonu, kompanija je danas i zvanično potvrdila predstavljanjem tri Android telefona. Iako se Nokia obavezala na vernost Microsoft-ovom mobilnom operativnom...\n24. Februara 2014. / ostavite komentar\nDioničari kompanije Nokia potvrdili preuzimanje od strane Microsofta\nMicrosoft je sve bliže konačnom preuzimanju Nokia odjela za mobilne uređaje čime će konačno ujediniti Windows Phone 8 i hardver koji je proslavio ovaj operativni sustav. Konačnim preuzimanjem 32 tisuće zaposlenika prijeći će iz kompanije...\n20. Novembra 2013. / ostavite komentar\nNokia snažno gura rast prodaje Windows telefona u Europi\nNajnoviji podaci kompanije Kantar Worldpanel o prodaji pametnih telefona za kvartal koji je završio rujna 2013 godine, pokazuju nastavak snažnog rasta prodaje Windows telefona diljem cijele Europe. Dvoznamenkasta prodaja može se vidjeti...\n5. Novembra 2013. / ostavite komentar\nNokia Lumia 1020: Windows telefon sa kamerom od 41 megapiksel\nNokia je najavila svoj novi Windows pametni telefon Lumia 1020. Radi se o telefonu sa ekranom veličine 4,5-inča koji će pored ksenonske bljeskalice i mnogih drugih značajki imati i kameru od fantastičnih 41 megapiksel. Može se reći da...\n11. Jula 2013. / ostavite komentar\nKineski Huawei želi da kupi kompaniju Nokia?\nJučer je cijena dionice kompanije Nokia skočila za 8% ponajviše zbog toga što je Kineska kompanija Huawei iskazala interesovanje za kupnju Finskog proizvođača telefona. Kineski elektronski gigant navodi da je spreman za preuzimanje Nokia...\n19. Juna 2013. / ostavite komentar\nAkcije kompanije Nokia naglo porasle nakon izveštaj za četvrti kvartal 2012\nVrednost akcija Nokia danas je naglo porasla za 16% nakon što je kompanija objavila svoj preliminarni izveštaj za četvrti kvartal 2012 godinu, koji je premašio sva očekivanja. Kompanija Nokia u izveštaju navodi da je u poslednjem kvartalu...\n10. Januara 2013. / ostavite komentar\nNakon 14 godina dominacije Nokia neće 2012 završiti kao najveći svijetski proizvođač mobitela\nNakon 14 godina dominacije, kompanija Nokia 2012 godinu neće završiti kao najveći svijetski proizvođač mobitela. Istraživači kompanija iSuppli na osnovu svojih podataka objavili su preliminarnu listu pet najvećih proizvođača mobitela....\n20. Decembra 2012. / ostavite komentar\nNokia prodala sedište kompanije za 170 miliona evra\nKompanija Nokia odavno je u problemima iz kojih nikako da se izvuče. Sada je kompanija odlučila da proda svoje korporativno sedište u Espoo, Finska veličine 48.000 kvadratnih metara kompaniji Exilion za 170 miliona evra. Prema zvaničnom...\n4. Decembra 2012. / ostavite komentar


VIKEND DOZA FILMA: The Lodger (2009)\nŽanr: Kriminalistički / Triler / Misterija\nRežija: David Ondaatje\nGlumci: Alfred Molina / Hope Davis / Simon Baker\nSličan Film: The Lodger (1927)\nThe Lodger je četvrta, i za sada poslednja adaptacija istoimenog romana engleske spisateljice Marie Bellock Lowndes, koja je ovo delo napisala davne 1913. godine. Poznatija ekranizacije ovog romana je svakako ona Hitchcockova iz 1927-e, no ko ne voli neme filmove, moraće da se zadovolji mnogo modernijom verzijom, starom 7 godina. Marie Bellock Lowndes je inspiraciju za ovo delo pronašla u jednom od najmisterioznijih ubica svih vremena, Džeku Trboseku (Jack the Ripper), koji je ubijao prostitutke u siromašnom kvartu Londona i onda pismo, sa potpisom “Jack the Ripper” slao novinskoj agenciji kako bi se pohvalio svojim zlodelima. U ovom filmu imamo sličnu situaciju, misteriozni tip ubija prostitutke po holivudskom bulevaru na identičan način kao izvesni Alonzo Rodriguez koji je pogubljen pre nekoliko godina, upravo zbog kasapljenja prodavačica ljubavi. Sve to istražuje detektiv Chandler Manning koji je na udara javnosti zbog očigledne činjenice da je uhvatio Rodrigueza, koji je po svemu sudeći fasovao smrtnu kaznu, ni kriv ni dužan. Pored ove centralne priče, film prati i porodicu Bunting, koja iznajmljuje sobu uvrnutom Malcolmu, koji se predstavlja kao i pisac i koji zahteva mir i tišinu… Ove dve priče će se isprepletati kada Manning posumnja da Buntingovi kriju kasapina u sobi.\nRecenzija: The Lodger je ništa drugo do najobičniji detektivski krimić, nešto poput CSI serija, samo sa malo komplikovanijom i dužom pričom. Nisam siguran šta je za cilj imao malo poznati režiser David Ondaatje kada je odlučio da snimi ovaj film, pošto ni efekat iznenađenja, ni brutalnost, ni neizvesnost ovde nisu bili na vrhuncu zadatka. Možda je samo želeo da snimi moderniju verziju istoimenog romana već pomenute spisateljice, tako da ako je to imao u planu, onda je uspešno obavio zadatak, ,međutim, ako je želeo da stvori nešto izuzetno, originalno, fascinantno, e onda se grdno prevario.\nKako sam već naveo, ovo je krimić za jedno gledanje, koji vas može zabaviti delimičnom misterijom i neizvesnošću koja svrati na tren, pa sa opet izgubi. Misterije ima podosta, pogotovo kada su upitanju likovi i njihovi psihički poremećaji, o kojima nešto više saznajemo na kraju, tako da ne treba da brinete ukoliko na početku ne uklavirite neke stvari, jer su one zapravo rezervisane za demonstraciju u samom finalu. Film ima dosta nejasnoća, ali i one se razrešavaju na kraju filma, tako da sam i ja u jednom momentu bio zbunjen i zatečen jednom scenom, no posle sam shvatio zbog čega se ona našla u scenariu.\nMožda isuviše grubo zvuči ako kažem da treba da se naoružate strpljenjem kada je ovaj film upitanju, jer on nije ni trunku spor ili dosadan, ali zato jeste pun pitanja na koje ne dobijate tako očigledne odgovore. Ti odgovori se kao i sve ostalo u ovom filmu dobijaju na kraju, međutim, neke stvari su ovde bespotrebno filovane misterijom, i uopšete nemaju svoj doprinos ovom delu. Karakteri su ovde sve do jednog antipatični, ljigavi, sumnjivi, nemaju neku pozitivnu crtu, ali ne smem propustiti da spomenem i da su glumački dobro dočarani, te je jasno da su njihove “siluete” smišljene da budu odbojne iz prostog razloga što bi svako od njih mogao biti ta senka Džeka Trboseka.\nFinale je definitivno najdiskutabilnija tema, jer sam se isprva iznenadio i rekao “Ovo je možda nerealno, ali je i neočekivano”, da bi nekoliko trenutaka posle video “pravu” verziju epiloga, posle koje sam mogao da konstantujem suprotno, dakle, “Realno, ali očekivano”. Nažalost, ovaj film nema “ono nešto” što bi me nateralo da ga zapamtim, a opet s druge strane nema ni ništa toliko loše zbog čega bih želeo da zaboravim ceo ovaj projekat. Polcija i detektivi su ovde predstavljeni kao loši i nedorasli svojim funkcijama, jer onakav propust na kraju filma deluje neoprostivo.\n- Uvek interesantna tema o serijskom ubici\n- Misterija i neizvesnost\n- Vrlo korektna gluma\n- Polovičan završetak\n- Antipatični likovi\n- Neka nerešena pitanja; neoriginalnost\n- Policija i detektivi\nZaključak: Ukoliko volite filmove „za jednu noć“ i kombinaciju krimića i trilera, onda je The Lodger pravo delo za vas. Iako sam u ovoj recenziji film višeo kudio, nego hvalio, to je isključivo jer je priča već viđena, pa prosto nisam želeo da se ponavljam oko dobrih stvari, otprilike slična situacija kao i sa nedavno opisanim hororm, The Messengers. Ocenu sam kreirao sistemom poređanja sa filmovima koje sam već ocenio, tako da ovde paše jedna „šestica“.\nОбјавио VIKEND DOZA FILMA у 04:49


Posle izbora promene u OO SPS Prijepolje, Braunović: vreme je da mladi ljudi zauzmu svoje mesto - PPmedia\nPosle izbora promene u OO SPS Prijepolje, Braunović: vreme je da mladi ljudi zauzmu svoje mesto\nPosted on\t18 јуна, 2020 11:09 am by adminpp033\nPrijepolje – Socijalistička partija uvek spremno dočekuje izbore i ima jednu od najboljih infrastruktura. Uvek smo radili i radimo u najboljem interesu za zemlju rekao je Igor Braunović, koordinator SPS za Zlatiborski okrug.\nIgor Braunović, foto: A.Rovčanin\nOdgovarajući na pitanje novinara kakva je situacija u opštinskim odborima i kako komentariše podeljenu situaciju u Prijepolju, gde su čelni ljudi SPS opterećeni aferama tokom prethodnog mandata, Braunović je kazao da će se o tome razgovarati odmah nakon izbora.\n„U svakom slučaju došlo je vreme da se nešto promeni i da mladi ljudi zauzmu svoje mesto i znam tačno na koje probleme mislite“, naglasio je on.\nInače, OO SPS u Novoj Varoši je potpuno konsolidovan i izlazi samostalno na lokalne izbore sa nosiocem liste Vojkom Purićem, dok OO SPS u Priboju koji predvodi Boris Mrdović važi za jedan od najboljih u okrugu.\nNajgora situacija je u odboru koji predvodi Stanko Кijanović u Prijepolju. Кijanović je politički dinosaurus, najveći deo odbora okrenuo mu je leđa, dok su omladinci potpuno skrajnuti kao uostalom i najugledniji članovi ove partije u tom gradu.\nMeđutim mlađa generacija već je pristigla, i ostale su upamćene njihove akcije u vreme korone kada su zakucali na mnoga vrata svojih sugrađana.\nPrvi među njima svakako je član Glavnog odbora SPS Lazar Špica koji je uspeo da okupi veliki krug mladih socijalista i simpatizera oko sebe.\nОзнаке: Igor Braunović, Socijastička partija Srbije


NUNS, NDNV i UGS: Suprotstaviti se daljem unižavanju profesije | Autonomija\n"Vlast je najodgovornija za zloupotrebe javnog novca, zastrašivanja, klevetanja i omalovažavanja novinara"\nNezavisno udruženje novinara Srbije (NUNS), Nezavisno društvo novinara Vojvodine (NDNV) i Granski sindikat kulture, umetnosti i medija „Nezavisnost“ pozvali su novinare da se sutra pridruže akciji „Pet minuta gromoglasne tišine“ kako bi nadležne i najširu javnost upozorili na katastrofalan položaj novinarske profesije, medija i medijskih radnika u Srbiji.\nPozvali su medijske radnike da se na Svetski dan slobode medija 3. maja, uključe u međunarodnu akciju i u pet do 12 isključe ton, zamrače ekrane i ćutke se zajedno suprotstave daljem unižavanju profesije i učine sve kako bi unapredili položaj i ugled novinarstva i vratili izgubljeno poverenje građana.\n„Uloga i cilj novinara mora biti slobodno i odgovorno informisanje i doprinos kritičkom javnom dijalogu u društvu, a ne poslušničko ispunjavanje želja vlasti i političkih i ekonomskih moćnika“, ističe se u proglasu dva novinarska udruženja i sindikata Nezavisnost.\nOcenjuje se i da vlast u Srbiji guši kritičko izveštavanje, dok se različitim, posebno finansijskim pritiscima, narušava nezavisnost uređivačke politike medija.\n„Vlast je najodgovornija za zloupotrebe javnog novca, zastrašivanja, klevetanja i omalovažavanja novinara/ki i medija“, ističe se u proglasu.\nKoliko su slobode medija i javnog izražavanja ugrožene pokazuje lista medijskih sloboda Reportera bez granica za 2019. godinu na kojoj se Srbija nalazi na 90. mestu od ukupno 180 zemalja, što je pad za 14 mesta u odnosu na prošlu godinu, navedeno je u saopštenju.\nNa Međunarodni dan slobode medija udruženja i sindikati ukazali su na sve dublje siromaštvo novinara i drugih medijskih profesionalaca koji težak i odgovoran posao obavljaju nesigurni za svoj opstanak i za ponižavajuće plate koje su na samom dnu lestvice među svim profesijama koje podrazumevaju visok nivo znanja i integriteta.\nPodsećaju i da su vlast i država dužni da novinarima i medijima u Srbiji obezbede slobodan rad, bez diskriminacije, pritisaka i cenzure, kako bi se stvorili svi neophodni uslovi za slobodu informisanja, kao i za slobodnu i fer utakmicu na medijskom tržištu.\nPovodom dana slobode medija NUNS, NDNV i „Nezavisnost“ ponovili su zahtev da se do kraja rasvetle ubistva Dade Vujasinović, Slavka Ćuruvije i Milana Pantića, te da se nalogodavci i počinioci zločina privedu pravdi.\nZahtevaju i da se rasvetle i drugi napadi na medijske radnike, posebno da se unapredi zaštita novinara od sve češćih pretnji i pritisaka putem društvenih mreža.


Hrvatski mediji: Hrvatska vojska nemoćna pred Vojskom Srbije - Sputnjik Srbija\n02:39 25 Jun 2021\n20:54 20.03.2021 Preuzmite kraći link\nPozivajući se na podatak portala „Fajerpauer“, koji od 2006. objavljuje listu najmoćnijih vojski sveta, list piše da je Vojska Srbije po snazi za dva mesta pretekla Hrvatsku vojsku i sada je na 61 mestu, preneo je Tanjug.\n„Hrvatska nema oružje i opremu kojom može da neutralizuje prednost Srbije. Od vojske se očekuje da zaključa vazdušni prostor, a ne da gradi hotele i hangare“, piše list i sa žaljenjem konstatuje da je „ovo nagoveštaj poremećaja koji tek dolaze u narednim godinama“.\nUz podsećanje da je pre četiri godine bilo sve drugačije, da se očekivala transformacija Hrvatske vojske u malu, dobro opremljenu po svim standardima NATO, list piše da je sve ostalo samo na najavama.\nPodsećaju da su dva puta propali ili odlagani planovi o nabavci višenamenskog aviona, protivvazdušna odbrana je, kažu, ostala pusti san, nisu obnovljene raketne sposobnosti mornarice, a nije bilo ništa od značajnije modernizacije odavno zastarelih M 84 tenkova.\nVojska Hrvatske, Vojska Srbije


Varta 12V 45Ah Asia L+ Blue Dynamic akumulator | ePonuda.com\nVarta 12V 45Ah Asia L+ Blue Dynamic akumulator cene\n- BLUE dynamic akumulatori su najcenjeniji u post-prodaji što nije iznenađujuće s obzirom da su konstruisani kako bi prevazišli visoke zahteve proizvođača automobila..\nVarta 12V 60Ah Asia D+ Blue Dynamic akumulator\nEPonuda nije internet prodavnica već Vam omogućava da brzo i lako nađete Varta 12V 45Ah Asia L+ Blue Dynamic akumulator po najjeftinijoj ceni. Naš cilj je da kupci budu što bolje informisani o ponudi Varta 12V 45Ah Asia L+ Blue Dynamic akumulator na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Varta Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Varta 12V 45Ah Asia L+ Blue Dynamic akumulator sa PRODAVCEM. EPonuda ne može da garantuje potpunu tačnost specifikacije i slika za Varta 12V 45Ah Asia L+ Blue Dynamic akumulator. Pre kupovine, podatke za Varta 12V 45Ah Asia L+ Blue Dynamic akumulator proverite na sajtu PROIZVOĐAČA.


Ford Mondeo 2.0 TDCi Titanium 4V 163 KS\nContinental 205/70 R15 Cross AT FR\nNaslovna > Teme > Još jedan električni automobil?\nKoncept električnog vozila od strane MINI-ja predstavljen je još 2011. godine, a pn bi se mogao uskoro naći u serijskoj proizvodnji…\nMINI Rocketman je prema svemu sudeći od BMW-a dobio “zeleno svetlo” za proizvodnju. Ovaj hečbek sa troje vrata bi mogao biti predstavljen do 2022. godine. Iz BMW-a, su saopštili da će Rocketman biti predstavljen pod okriljem kompanije Spotlight Automotive, čiji su osnivači BMW i Great Wall Motors.\n“Napredujemo sa planovima koji će biti baziran na konceptu Rocketman. Riječ je o automobilu o kom već duže vreme razmišljamo, ali smo do sada mislili da nam on neće donijeti profit. U svakom slučaju, smatrali smo da nam za konsturkciju takvog modela treba partner sa kojim ćemo podijeliti troškove”, rekao je neimenovani izvor iz BMW-a. “Great Wall Motors nam je pružio priliku za ovako nešto sa platformom za elektična vozila koju će koristiti MINI”, dodao je on.


Аутор: Maverick Consulting\nMaverick Consulting Posted in Promocija Poslovanja No comments\nKAKO MOTIVISATI PRODAJU\nSrđan Pavlović je prodavac sa iskustvom dužim od 15 godina u prodaji. Svoje znanje konstantno usavršava kroz praksu i literaturu, te je došao i do svoje definicije motivacije koja glasi: „Motivacija je prodajni proces u kom članu svog tima prodajete ideju. On je plaća svojom energijom i entuzijazmom u poslu kojim se bavi.“ Ako želite da […]\nPANEL DISKUSIJA U PKS\nU sredu 16.03. organizovali smo, uz podršku Privredne komore Srbije i Advantage Austria, panel diskusiju na temu: MSP – inovativan partner u razvoju organizacija. Svi učesnici diskusije istakli su značaj inovativnog pristupa poslovanju bilo da su u pitanju rešenja, sredstva, uređaji ili aplikacije, zarad uspeha neophodno je da svako preduzeće danas bude spremno da uvodi […]